12.12.2012 | 17:17\nΠολυσυλλεκτικότητα βορείων προαστίων. Στην καρδιά του εμπορικού κέντρου της Κηφισιάς έχει βρει τη θέση του το , ένας all day χώρος. Το περιβάλλον είναι κομψό και σε στρατηγικό σημείο, γι' αυτό και το τιμούν παρέες όλων των ηλικιών για καφέ, γλυκό, light lunch, dinner ή ακόμα και για ένα ποτήρι κρασί μετά το γραφείο. Βράδυ καθημερινής με ψιλόβροχο βρέθηκα εκεί. Κλασικά πιάτα, εμπνευσμένα από τη μεσογειακή κουζίνα, ενώ ορισμένα έχουν ένα μοδάτο άγγιγμα, όπως το καλοφτιαγμένο και γευστικό ταρτάρ σολομού με σαλάτα καλαμπόκι, που του χάριζε τη διακριτική γλύκα του (€16,5). Από τα πρώτα πιάτα, ενδιαφέρον είχε και το χταπόδι καρπάτσιο που συνοδεύεται με ταραμά και ρόκα (€16,5). Ωραία δουλεμένη και με πλούσια γεύση ήταν η ανάμεικτη πράσινη σαλάτα με κατσικίσιο τυρί, καραμελωμένα σύκα, καρύδια και σος λιαστής ντομάτας (€13). Από τα κυρίως, δοκίμασα το πολυπαιγμένο πλέον κριθαρότο με γαρίδες (€18,50), στο οποίο θα ήθελα ο σεφ Γιώργος Κώστας, που έχει θητεύσει στο πλευρό της Αργυρώς Μπαρμπαρίγου, να κάνει τη διαφορά. Βρήκα γευστικό και ζουμερό το κεμπάπ σχάρας με πίτες, ντομάτα και σος γιαουρτιού (€17,5), ενώ για πιο light επιλογές ο σεφ προτείνει το μπιφτέκι γαλοπούλας, που στην καρδιά του είναι καρφωμένο το lemongrass και συνοδεύεται από πατάτες τηγανητές (€18,50 ). Για το τέλος, η χειροποίητη μπουγάτσα βγαίνει από τον φούρνο κι έρχεται καυτή στο τραπέζι. Πλούσια και άγλυκη η κρέμα της, ευωδιάζει κανέλα. Το New Dash έχει γίνει στέκι. Φιλόξενο και ευγενικό σέρβις, αλλά οι τιμές ακολουθούν το πνεύμα της Κηφισιάς. ☛ New Dash, Κολοκοτρώνη 8, Κηφισιά, Εμπορικό Κέντρο Αίγλη, 210 8088796.\nFast food με εξωτικό άρωμα. Στη Γλυφάδα, στη θέση του ιστορικού La Bussola, άνοιξε το λιβανέζικο Souk. Ο χώρος είναι μεγάλος, με βιομηχανική αισθητική, ψηλά τραπέζια και στουλ, και η διαφορετικότητά έγκειται σε αυτό που δηλώνει και το όνομά του: μια κλειστή αγορά με πόστα, που καθένα παρασκευάζει και διαφορετικά φαγητά. Πρόκειται για self service, όπου περνάς, παραγγέλνεις αυτό που θέλεις, πληρώνεις στο ταμείο και στη συνέχεια επιστρέφεις με τον δίσκο σου για να παραλάβεις το φαγητό σου. Από τον πάγκο «Ηandmade» θα επιλέξεις πιτάκια με χούμους ή μεγάλη πίτα σαν πίτσα που φτιάχνεται εκείνη τη στιγμή μπροστά σου, με ό,τι υλικά επιλέξεις. Τα πιτάκια που δοκίμασα είχαν ωραία, αφράτη, γευστική και λεπτή ζύμη. Νόστιμα ήταν τα λαχματζούν με τον καλοφτιαγμένο κιμά (€0,80), συμπαθητικό το πιτάκι με τυρί (€0,50) και ξεχωριστό αυτό με το ζατάρ (€0,50), που είναι ένα μείγμα από θυμάρι, σουμάκ, σουσάμι και αλάτι που φτιάχνουν στον Λίβανο. Τα μπαχαρικά και τα αρωματικά είναι η ψυχή κάθε εθνικής κουζίνας και δίνουν το στίγμα της. Στον πάγκο «On fire» θα βρεις γύρο και μια ποικιλία από χορταστικά κομμάτια κρέατος περασμένα στη σούβλα, που ψήνονται τη στιγμή της παραγγελίας. Ο πάγκος «Fresh» έχει ωραία, δροσερή μελιτζανοσαλάτα με ταχίνι (€2), κλασικό χούμους και φατούς. Μαυροπίνακες αναγράφουν τις προτάσεις του μενού. Το wine bar προσφέρει κρασί σε ποτήρι από €5. Δεν ξέρω αν η φιλοσοφία που πρεσβεύει το Souk ανταποκρίνεται στις ελληνικές συνήθειες. Μου φαίνεται άχαρο να αφήνεις στη μέση το φαγητό σου, στην περίπτωση που θέλεις να φας μια επιπλέον σαλάτα. Η διαδικασία του να σηκωθείς, να πάρεις τη σαλάτα και να περιμένεις στην ούρα του ταμείου δεν είναι ελκυστική. To Souk λειτουργεί με τους κανόνες του fast food, αλλά η ποιότητα του φαγητού του είναι πολλά κλικ παραπάνω. ☛ Souk, Γρηγορίου Λαμπράκη 3 & Ποσειδώνος, Γλυφάδα, 210 8981000.\nΑλλάζει, αλλά παραμένει γνώριμο. Πολλές τάσεις έχουν κατά καιρούς προσπαθήσει να πάρουν το πάνω χέρι στις γευστικές προτιμήσεις του Έλληνα και κάποιες από αυτές συνεχίζουν να υπάρχουν ως επιλογές. Η κρίση, όμως, έφερε στην επιφάνεια τις μεγάλες και διαχρονικές αγάπες, αυτές στις οποίες επιστρέφεις κάθε φορά που θέλεις να αισθανθείς χορτασμένος, χωρίς να βάλεις σε δοκιμασία το... πορτοφόλι σου. Η ιταλική κουζίνα κρατάει τα σκήπτρα. Ο Ιταλός Gigio Palazzo σύστησε στο αθηναϊκό κοινό το Pizza Bar Matilde στο Γκάζι και τη φιλοσοφία του να παντρεύεις την πίτσα με τις χάρες του μπαρ. Και η Αθήνα τού το ανταπέδωσε, του έδωσε την ευκαιρία να παντρευτεί μια Ελληνίδα, την Κέλλυ Σταμούλη. Κέρδισε το στοίχημα! Τώρα το Matilde άλλαξε στέκι, πήγε στην κοσμική γειτονιά του Ψυχικού, απ' όπου οι γεύσεις του σε στέλνουν μέχρι τις διάσημες ιταλικές πιτσαρίες της Νέας Υόρκης. Αυθεντική ιταλική πίτσα που βγαίνει από τον ξυλόφουρνο με ένα twist νεοϋορκέζικο. Οι νόμοι της γλώσσας είναι αμείλικτοι και δεν λαθεύουν μπροστά σε ένα αχνιστό πιάτο με δύο είδη ζυμαρικών (orecchiete cavaturi) με pesto ντομάτας, σάλτσα από ντοματίνια, burrata και βασιλικό που ευωδιάζει (€9,5). Δεν αφήνει περιθώρια για ανταγωνιστές στην όρεξή σου. Ο νεαρός πιτσαγιόλο, που κατέχει καλά την τέχνη του, ετοιμάζει πίτσα με λεπτή, αέρινη ζύμη. Ανακαλύπτεις το βάθος της νοστιμιάς μέσα από τη δωρικότητα μιας Margherita (€7,5), που τα ποιοτικά και φρέσκα υλικά της «μιλούν» στον ουρανίσκο. Εκτίμησα την πικάντικη ένταση της πίτσας με ιταλικό χοιρινό λουκάνικο, μανιτάρια, μοτσαρέλα και καυτερό μπούκοβο (€11). Εμπιστευτείτε τις προτάσεις του Gigio, θα σας εκπληρώσουν το όνειρο της μαμαδίστικης ιταλικής κουζίνα. Ξεκινήστε με τη γευσιγνωσία όλων των ειδών μοτσαρέλας. Τι ωραία ιδέα! Δοκιμάζεις τη φρέσκια buffala από το Salerno, την καπνιστή από το Capurso, μέχρι την burrata από την Andria. Σωστά ψημένη ήρθε η ταλιάτα από κόντρα φιλέτο μοσχαρίσιο και δίπλα οι γλυκοπάτατες (€16). Ενδιαφέρουσα είναι η συνταγή για στήθος κοτόπουλου μαριναρισμένο σε βότανα, ψημένο σε καυτό πηλό και σερβιρισμένο με ανάμεικτη πράσινη σαλάτα (€11). Μου αρέσει ο ατμοσφαιρικός χώρος με τις κόκκινες και μαύρες διακοσμητικές πινελιές, αποπνέει αισθησιασμό. Η μπάρα του, δε, όλο ζωντάνια, είναι ό,τι πρέπει για να πιεις ένα ωραίο κοκτέιλ με φρέσκους χυμούς. Δεν είναι τυχαίο που ο κόσμος αγκάλιασε αμέσως το Matilde στο νέο πόστο του. Σφύζει καθημερινά από ζωή. ☛ Pizza Bar Matilde, Περικλέους 7, Νέο Ψυχικό, 210 6716803.


Γυαλί Προστασίας για Galaxy A5 2016\nΜεμβράνη Προστασίας για Samsung Galaxy S6 Edge 9,99€\nΤέλος οι ενοχλητικές φυσαλίδες αέρα, τέρμα όλες οι γρατζουνιές και οι φθορές. Το γυαλί προστασίας της Puro για το Samsung Galaxy A5 2016 προστατεύει το κινητό σας και δεν το εκθέτει σε κανένα κίνδυνο. Εφαρμόζει εύκολα και δεν δεν επηρεάζει καθόλου τη λειτουργία του smartphone σας. Το γυαλί προστασίας της Puro μπορεί να αποτελέσει την “αόρατη ασπίδα” της καθημερινότητας του κινητού σας.\nΓυαλί Προστασίας για Galaxy A5 2016 quantity + -\nΚωδικός προϊόντος: SDGA510SG Κατηγορίες: Προστασία Κινητού, Προστασία Οθόνης Ετικέτες: galaxy a5 2016, puro


Ισοπαλία στο ΓΣΖ – olaOmonoia\nΗ Ομόνοια του Λαού εξήλθε ισόπαλη 1-1 με την Ομόνοια Αραδίππου με τέρμα του Δημήτρη Φροξυλιά στο 87ο λεπτό.\nΣ’ ένα δραματικό όπως εξελίχθηκε παιχνίδι η ομάδα μας βρήκε τα ψυχικά αποθέματα να ισοφαρίσει το γκολ που δέχτηκε στο 64ο λεπτό.\nΟ Δημοσθένους ήταν για ακόμα ένα παιχνίδι εξεραιτικός και απόκρουσε πέναλτυ στο 61ο λεπτό.\nΔεύτερη κίτρινη κάρτα δέχθηκε ο Φροξιλιάς στο 90ο λεπτο.\nPrevious Post: LIVE: Ομόνοια Αραδίππου vs PAC ΟΜΟΝΟΙΑ


Οι Κινέζοι κρατούν τα ηνία των... "έξυπνων" συσκευών! | KA-Business.gr\nΑρχική BUSINESS Τεχνολογία Οι Κινέζοι κρατούν τα ηνία των... "έξυπνων" συσκευών!\nΟι Κινέζοι κρατούν τα ηνία των… “έξυπνων” συσκευών!\nΠαρασκευή, 5 Αυγούστου 2016 00:57\nHuawei Oppo και Vivo ήταν τα τρία κινεζικά brands, που βρέθηκαν στην τρίτη, τέταρτη και πέμπτη θέση, αντίστοιχα, της λίστας των κατασκευαστών με τις μεγαλύτερες πωλήσεις smartphones παγκοσμίως. Τις δύο πρώτες θέσεις της παγκόσμιας κατάταξης διατήρησαν οι leader του κλάδου, Samsung και Apple.\nΌπως σχολιάζει σε έκθεσή της η Counterpoint, οι τρεις Κινέζοι κατασκευαστές κατάφεραν – από κοινού – για πρώτη φορά να συγκεντρώσουν περίπου το 1/5 της παγκόσμιας αγοράς smartphones. Μάλιστα, σε μια χρονική περίοδο που οι πωλήσεις “έξυπνων” κινητών, διεθνώς, ενισχύθηκαν οριακά μόνο, τα έσοδα των τριών κατασκευαστών αυξήθηκαν, το εξεταζόμενο διάστημα, κατά 84%, 152% και 66%, αντίστοιχα, σε ετήσια βάση. Όπως αναφέρει η Counterpoint οι τρεις επιχειρήσεις κατάφεραν ισχυρή ανάπτυξη επί κινεζικού εδάφους, “χτίζοντας”, παράλληλα, μερίδια και στη διεθνή αγορά. “Οι επιδόσεις των Oppo και Vivo εξέπληξαν τους πάντες στον κλάδο, αν και είναι το αποτέλεσμα χρόνων επένδυσης στην οικοδόμηση ισχυρών offline καναλιών διανομής, επιθετικού μάρκετινγκ και προσφορών” σημειώνουν οι αναλυτές της εταιρείας.\nΣτο μεταξύ, η πλειοψηφία των κατασκευαστών, όπως σχολιάζει σε δικό της report η IDC, έχει εντάξει στο χαρτοφυλάκιό της μια σειρά από συσκευές – πέραν από την προϊοντική της “ναυαρχίδα”, οι οποίες διατίθενται σε πιο προσιτές τιμές, γεγονός που ενθαρρύνει την αναβάθμιση σε πιο συχνή βάση. “Κινεζικές μάρκες, όπως η Huawei, η OPPO, η Vivo και η Xiaomi έχουν εφαρμόσει με επιτυχία αυτή στρατηγική” σημειώνει η IDC.\nΠροηγούμενο άρθροΣυνάντηση ΥΜΑ-Θ Μαρίας Κόλλια Τσαρουχά με εργαζομένους για τα προβλήματα του ΟΑΣΘ\nΕπόμενο άρθροΔραματική μείωση των ευρωπαίων τουριστών σε Λέσβο και Χίο


Τα ζώδια της Τετάρτης 12 Ιουνίου 2019 | Typologos.com\nσυντάκτης News Typologos · 11 Ιουνίου 2019\nΤα ζώδια της Τετάρτης 12 Ιουνίου 2019 από το Δρ. Κωνσταντίνο Πάππα, PhD,Πρόεδρο του Κέντρου «Παραψυχολογίας & Μεταφυσικής». Φωτογραφία από geri cleveland από το Pixabay\nΔίδυμοι, προσπαθήστε να ξεπεράσετε τις προκαταλήψεις και τις εμμονές που έχετε υιοθετήσει από το παρελθόν, διότι έρχονται ως εμπόδιο στην επαγγελματική εξέλιξή σας. Τα στοιχεία αυτά μπορεί να ενεργήσουν αντίθετα από τα σχέδιά σας. Ζυγοί, το εφαλτήριο για μια νέα ζωή θα είναι η τάξη, που θα βάλετε στις υποχρεώσεις και τις ευθύνες, τις οποίες έχετε επωμιστεί το τελευταίο διάστημα. Αυτό θα σας δώσει την ασφάλεια που επιθυμείτε και θα σας χαρίσει περισσότερη γαλήνη. Ιχθύες, η επιθυμία να ασχοληθείτε με κάτι ξεχωριστό, σας δίνει την ώθηση να δημιουργήσετε νέες ιδέες. Αυτό θα σας κάνει να διαφοροποιηθείτε από το σύνολο.\nΣήμερα θα νιώσετε την ανάγκη να μείνετε μόνοι και να απομονωθείτε. Η ηρεμία και η σταθερότητα θα είναι το εφαλτήριο για τις μελλοντικές αποφάσεις σας. Αφιερώστε την ημέρα σε σας, και τα πράγματα θα πάρουν καλύτερη τροπή.\nΗ αυτοπεποίθησή σας, σήμερα, ανακτάται και νιώθετε υπερήφανοι για τις αποφάσεις σας. Οι ευκαιρίες που έχουν εμφανιστεί στον επαγγελματικό τομέα σας, έχουν τη δύναμη να σας βοηθήσουν να πραγματοποιήσετε νέα σχέδια σας. Η διάθεσή σας, δείχνει φιλική και αισιόδοξη και αυτό βοηθάει στις συνεργασίες σας.\nΟι προσπάθειές σας, για να ξεπεράσετε κάποιες αδυναμίες και αρνητικές συνήθειες σας δίνουν το έναυσμα για να προχωρήσετε σε νέα πράγματα. Μην επιτρέψετε σε αρνητικά συναισθήματα, να σας ωθήσουν σε μία οξύθυμη συμπεριφορά.\nΚάποιες αρνητικές εμπειρίες μπορούν να παρουσιαστούν στη διάρκεια της ημέρας και να σας επηρεάσουν. Αποφύγετε, λοιπόν, να λάβετε αποφάσεις που είναι σημαντικές για το μέλλον σας. Τα ραντεβού που έχετε προγραμματίσει, θα πρέπει να έχουν οργάνωση και υπευθυνότητα.\nΑκούγοντας τα προβλήματα των άλλων γύρω σας, θα μπορέσετε να δείτε μία διαφορετική οπτική στα πράγματα, τα οποία σας απασχολούν. Μπορεί να υπάρξουν χρήματα που να έρθουν απρόσμενα και θα αλλάξει ξαφνικά, η διάθεσή σας. Καλό θα ήταν να αποφύγετε όμως, τις συζητήσεις, που θέλετε να κάνετε με το/τη σύντροφό σας.\nΗ ενέργειά σας, λειτουργεί αρμονικά σήμερα σε όσα θέλετε να κάνετε και αυτό δημιουργεί ένα θετικό κλίμα. Οι σχέσεις σας, με το αντίθετο φύλο είναι σχετικά καλύτερα από τις άλλες φορές και αυτό δίνει μία ανάσα στις περαιτέρω κινήσεις σας.\nΟι αλλαγές που έχουν συμβεί στη ζωή σας, σας έχουν επηρεάσει, έτσι καλύτερα να μείνετε μόνοι ή να βρεθείτε με πρόσωπα, τα οποία αγαπάτε σε κάποιο μέρος που σας χαλαρώνει, θα βοηθήσει αρκετά την ψυχολογία σας. Οι αλλαγές αυτές έχουν καταρρίψει πράγματα, που εσείς μέχρι και σήμερα, τα θεωρούσατε ως δεδομένα.\nΣήμερα, θα βρεθείτε με άτομα, με τα οποία έχετε κοινά ενδιαφέροντα σε χώρους, που σας εμπνέουν και αναπτύσσουν τη δημιουργικότητά σας. Η επικοινωνία σας, λοιπόν, θα βελτιώσει τις μεταξύ σας, σχέσεις. Μην αφήνετε τα πράγματα στην τύχη τους.Απλά πράξτε πιο δυναμικά απέναντί τους.\nΟι εναλλαγές που μπορούν να παρουσιαστούν στη διάθεσή σας, στέκονται εμπόδιο στα επόμενα βήματα, τα οποία έχετε επιλέξει να κάνετε. Προσπαθήστε να διατηρήσετε την ψυχραιμία σας, και μην αφήσετε τα συναισθήματά σας, να επηρεάσουν τα σχέδια και τις σχέσεις σας.\nΤα σχέδια που έχετε για σήμερα, μπορούν να προχωρήσουν και εσείς θα δείτε με μία διαφορετική οπτική τις δυνατότητές σας. Αυτό θα σας βοηθήσει, να νιώσετε πιο αισιόδοξα και να σταθείτε απέναντι στις καταστάσεις με υπερηφάνεια, καθώς και με σθένος.\nΤα γεγονότα που εξελίσσονται γύρω σας, είναι καταλυτικά για τις αποφάσεις σας. Η ψυχραιμία και ο ρεαλισμός είναι στοιχεία που θα σας δώσουν μία καθαρή ματιά και θα λειτουργήσετε με σοφία στις ενέργειές σας.\nΤα επαγγελματικά σας, θα πάρουν την τελική μορφή τους, με βάση τον τρόπο που θα τα χειριστείτε. Ξέρετε ότι έχετε πολλές δυνατότητες για να προβείτε σε δυναμικές ενέργειες, φτάνει να ενδυναμώσετε την αυτοπεποίθησή σας.\nΕτικέτες: 2019AstrologyHoroscopeΚΡΙΟΣΚΑΡΚΙΝΟΣΠΑΡΘΕΝΟΣΣΚΟΡΠΙΟΣΤΟΞΟΤΗΣΤετάρτηΤΑΥΡΟΣΤυπολόγοςΥΔΡΟΧΟΟΣαστρολογίασύντροφοςσχέδιασχέσειςΖώδιαΖΥΓΟΣΗμερήσιο ΩροσκόπιοΑΙΓΟΚΕΡΩΣΔρ. Κωνσταντίνος ΠάππαςΔΙΔΥΜΟΙΛΕΩΝπρόσωπαΙΧΘΥΕΣΙούνιοςJunenews typologosWednesdayZodiac\nΕπόμενο άρθρο Κωνσταντίνος Ζέρβας: «Δεν ερχόμαστε, ούτε να γκρεμίσουμε, ούτε να απαξιώσουμε, ούτε να μηδενίσουμε»\nΠροηγούμενο άρθρο Οι αιμοδότες γιορτάζουν και μας καλούν!


Ta Panta Ola: Η παλιά Ελούντα και η παλιά Κριτσά στην Αθήνα\nΗ παλιά Ελούντα και η παλιά Κριτσά στην Αθήνα\nΜε το φωτογραφικό φακό του Κωνσταντίνου Μάνου\nΟι φωτογραφίες ενός άγνωστου σε μας δημιουργού της Διασποράς, του Ελληνοαμερικανού Κωνσταντίνου Μάνου, παρουσιάστηκαν σε έκθεση του Μουσείου Μπενάκη στην Αθήνα, για να αναδείξουν την Ελλάδα που έχει πλέον χαθεί: Την απόμακρη επαρχία και τους ανθρώπους της, στη Δεκαετία του Εξήντα. Ένα μεγάλο μέρος τους ήταν από τα μέρη μας, από την Ελούντα, από την Κριτσά, από την Ιεράπετρα.\n«Επιστροφή από τους αγρούς, Κριτσά 1963».Άραγε σε αυτά τα παιδιά αναγνωρίζουν τον εαυτό τους σημερινοί Κριτσώτες πενήντα χρόνια μετά;\n«Μια μέρα περπατούσα προς τη θάλασσα στη νότια ακτή της Κρήτης. Πέρα από την απόκρημνη ακτή που φαινόταν στο βάθος, σε απόσταση 300 χιλιομέτρων βρίσκεται η Αφρική. Εδώ, τελειώνει η Ελλάδα. Η μέρα ήταν ζεστή και συννεφιασμένη κι εγώ διάλεξα ένα μονοπάτι που σκαρφάλωνε στα βράχια, μέσα στο γυμνό τοπίο. Τη σιωπή του τόπου τάραζε μόνο ο μακρινός ήχος από τα κουδούνια των προβάτων.Καθώς βάδιζα, σηκώνοντας που και που το κεφάλι μου για να κοιτάξω τη θάλασσα, διέκρινα στο βάθος μια παράξενη μαύρη φιγούρα. Δεν άργησα να καταλάβω πως το ακίνητο εκείνο αντικείμενο ήταν ένας άνθρωπος καθισμένος σ΄ένα βράχο. Είχε ακουμπισμένο το κεφάλι του στο ένα χέρι, σκεπάζοντας τα μάτια του. Στο άλλο χέρι κρατούσε μια γκλίτσα που στήριζε στη μασχάλη του. Πλησιάζοντας επιβράδυνα το βήμα μου, ανεβαίνοντας προσεκτικά πάνω στα βράχια. Ένιωσα πως εισέβαλα σε έναν απέραντο ιδιωτικό χώρο, που η παρουσία μου θα μπορούσε να καταστρέψει. Όταν έφτασα πιο κοντά, κράτησα την αναπνοή μου από φόβο μήπως τον τρομάξω. Περίμενα πως θα σήκωνε τα μάτια του να με κοιτάξει από στιγμή σε στιγμή. Έπειτα σταμάτησα, λίγα μόλις μέτρα από τη γερμένη μορφή. Σήκωσα αργά τη φωτογραφική μηχανή και πάτησα το κουμπί. Τότε, εκείνος ανασήκωσε αργά το κεφάλι του, με κοίταξε ήρεμα και με καλημέρισε. Η φωτογραφία είχε τραβηχτεί κι εκείνη η εμπειρία είχε τελειώσει».\nΜες τις μαγικές του εικόνες της Δεκαετίας εκείνης, άνθρωποι φτωχοί και αγέρωχοι, μέσα σ’ ένα σκηνικό αγροτικής απλότητας και γαλήνης, δίνουν με αξιοπρέπεια τον αγώνα τους για επιβίωση, προσηλωμένοι σ’ έναν τρόπο ζωής απαράλλακτο για αιώνες. Στις φωτογραφίες του αποκρυσταλλώνονται εφήμερες καθημερινές στιγμές, με λιτό και αυστηρό ύφος, αλλά και με τρυφερότητα. Υπήρχαν φωτογραφίες της Έκθεσης βγαλμένες στην Κάρπαθο, στη Μάνη, στη Χαλκιδική, στη Μύκονο, στην Θράκη. Όμως η μερίδα του λέοντος (μέτρησα 33 φωτογραφίες) ήταν στην Κρήτη.\nΟρισμένες από αυτές είχαν στο πλάι τους το όνομα του τόπου: Στην Κριτσά, δυο παιδιά πάνω σε γαϊδούρι και η μάνα δίπλα. Μια μεσόκοπη Ελουδιανή που πλάθει ψωμί και πάνω από το κεφάλι της, σε φωτογραφία, είναι η ίδια λίγο πιο νέα με τον άντρα της και από πίσω τους βρίσκεται ο γιος τους. Κούρεμα αρνιού με το ζώο ξαπλωμένο και το μαλλί του ολόγυρά του στο έδαφος. Σε κάποιο καφενείο κάτω από μεγάλο καθρέφτη, όπου καθρεπτίζεται ο ένας από τους τρεις καθισμένους, που έχει γυρισμένη την πλάτη. Τρεις σε ένα καφενείο δίπλα στη σόμπα - ο ένας ποζάρει με τη λύρα του και ο διπλανός του κοιτάει τον τρίτο που ξύνει στυλιάρι για την αξίνα του. Στην Κριτσά, δυό γερόντισσες και μια νέα καθισμένες, με τρία παιδιά ανάμεσά τους. Στα Χανιά στο λιμάνι κάποιος είναι ολομόναχος στο τραπεζάκι του (στο βάθος ο φάρος) και είναι απορροφημένος στην εφημερίδα του, άλλος ανάμεσα σε δυο ποδήλατα γέρνει ευχαριστημένος που μόλις είχε φουμάρει ναργιλέ. Μια νεαρή γυναίκα με μπαούλο στο λιμάνι του Ηρακλείου μπροστά σε ένα φορτηγό πλοίο. Ένας παπάς στερεώνει ένα αμπελόκλημα. Δυο φίλοι γέροντες σε πρόβαρμα υψώματος – ο ένας κρατάει με σχοινί μια αίγα, ο άλλος ομπρέλα ανοιχτή πάνω από το κεφάλι του. Ένας καλοστεκούμενος γερο-Κρητικός ακουμπάει το κεφάλι του στο κεφάλι του τράγου του μπρος του. Ένας παπάς κουβαλάει ένα αρνί στην αγκαλιά του σε δρόμο πόλης. Ένα παιδάκι ανάμεσα σε ένα μαύρο και σε ένα άσπρο κατσικάκι. Δυο μαυροφόρες με τσεμπέρια μπροστά στους ξύλινους σταυρούς των τάφων του Νικολάου και της Ελένης Λυδάκη στα Μάλια.\n«Ήταν πολύ φτωχοί» θυμάται ο φωτογράφος «κι εγώ δούλεψα σε χωριά που δεν είχαν καθόλου ρεύμα. Ο κανόνας ήταν ότι έψαχνα να βρω τον πιο υποτυπώδη τρόπο ζωής. Δεν υπήρχαν ψυγεία, τηλεοράσεις, ούτε καν ραδιόφωνα. Ήταν φτωχοί, αλλά υπήρχε αρκετό φαγητό, είχαν στέγη και ρούχα και ήταν περήφανοι. Δεν ήταν καταπιεσμένοι. Είχαν τη ζωή τους, ήταν πολύ ανεξάρτητοι και παρήγαγαν όλα αυτά που χρειάζονταν».\nΗ οργανώτρια της Έκθεσης στο Μουσείο Μπενάκη Αλίκη Τσίργιαλου επισημαίνει την ιδιαιτερότητα αυτών των φωτογραφιών: «Οι εικόνες που για πρώτη φορά μας αποκαλύπτει ο Μάνος, αποπνέουν, χάρη στην ποιητική του ικανότητα, τη μοναδικότητα του τοπίου και των κατοίκων του. Η προσέγγιση των θεμάτων του ξεχωρίζει από την έως τότε φωτογραφική απεικόνιση της χώρας και λειτουργεί ως εφαλτήριο, στους νέους φωτογράφους, για μια διαφορετική απόδοση της ελληνικής υπαίθρου».\nO Κωνσταντίνος Μάνος γεννήθηκε από γονείς Έλληνες μετανάστες στην πόλη Κολούμπια της Νότιας Καρολίνας στις Ηνωμένες Πολιτείες. Η φωτογραφική του δραστηριότητα ξεκίνησε στα δεκατρία του χρόνια στη λέσχη του σχολείου του και σύντομα εξελίχθηκε σε επαγγελματική δραστηριότητα. Σπούδασε Αγγλική Φιλολογία στο Πανεπιστήμιο της Νότιας Καρολίνας, όπου ανακάλυψε το έργο του φωτογράφου Ανρύ Καρτιέ-Μπρεσσόν. Έχοντας βρει τον μέντορά του, απέκτησε αμέσως την πρώτη του μηχανή και πραγματοποίησε λήψεις σε ένα μικρό νησί απέναντι από τα παράλια της περιοχής του. Στα δεκαεννιά του εργάστηκε ως επίσημος φωτογράφος της Συμφωνικής Ορχήστρας της Βοστώνης. Η συνεργασία αυτή οδήγησε στην έκδοση του πρώτου του βιβλίου «Πορτραίτο μιας Συμφωνίας» το 1961.\nΉταν η ίδια εποχή, που δούλευε πιά ως επαγγελματίας στα περιοδικά «Εκουάιρ», «Λάιφ» και «Λουκ», όταν ταξίδεψε στην Ελλάδα για να φωτογραφίσει την πατρίδα του. Έμεινε εδώ από το 1961 έως το 1963. Αποτέλεσμα του ταξιδιού αυτού ήταν το βιβλίο του «A Greek Portfolio» (Μια Ελληνική Συλλογή), που εκδόθηκε τελικά το 1972. Το 1963 έγινε μέλος του διεθνούς ειδησεογραφικού πρακτορείου Μάγκνουμ.\nΛέει κάπου ο ίδιος, μέσω της Έκθεσης στο Μουσείο Μπενάκη: «Το 1964 επέστρεψα από την Ελλάδα στην Αμερική, έχοντας μαζί μου ασπρόμαυρα φιλμ από φωτογραφίσεις περίπου δύο ετών. Θα ακολουθούσε το δυσκολότατο εγχείρημα της εκτύπωσης των φωτογραφιών για ένα βιβλίο - που θα λεγότανε «A Greek Portfolio». Επί δύο χρόνια τύπωνα. Και, εν τέλει, επέλεξα 320 αργυροτυπίες 26x32 εκ., από τις οποίες οι 112 θα χρησιμοποιούνταν στην πρώτη έκδοση του λευκώματος το 1972. Οι υπόλοιπες 208 εκτυπώσεις αποθηκεύτηκαν σε ένα κουτί και ξεχάστηκαν. Από εκείνο το κουτί προέρχονται οι φωτογραφίες στο Μουσείο Μπενάκη της Αθήνας, όπου ελπίζω να στεγαστεί τελικά ολόκληρο το αρχείο μου από αυτή τη μεγάλη εργασία».\nΦωτογραφίες του βρίσκονται στις μόνιμες συλλογές του Μουσείου Μοντέρνας Τέχνης της Νέας Υόρκης, του Ινστιτούτου Τέχνης του Σικάγου, της Εθνικής Βιβλιοθήκης του Παρισιού, του Mουσείου Καλών Τεχνών του Χιούστον, του Μουσείου Μπενάκη της Αθήνας.\nΤα φωτογραφικά ενσταντανέ από την ενότητα «A Greek Portfolio» έχουν παρουσιαστεί περισσότερες από έξη φορές σε όλο τον κόσμο και συνιστούν πολύτιμες μαρτυρίες για το πώς ήταν η χώρα μας πενήντα χρόνια νωρίτερα, όταν ο Κωνσταντίνος Μάνος περιηγήθηκε τη γη των γονιών του από άκρη σε άκρη «ως ένας φιλικός παρατηρητής, δίχως βιασύνη και συγκεκριμένο σχέδιο».\nΓυναίκες της Κριτσάς\nΟ Γιάννης Δήμου μας βάζει λίγο στις ψυχικές ρίζες αυτού του φωτογραφικού ταξιδιού: «Οι εμπειρίες της παιδικής ηλικίας μας επηρεάζουν βαθιά και μπορούν στην πορεία της ζωής να μας κατευθύνουν προς ένα ταξίδι αναζήτησης. Για τον Κωνσταντίνο Μάνο ήταν οι ιστορίες για τη χαμένη Εδέμ των γονιών του, το νησί Αφησιά (η αρχαιοελληνική Οφιούσα - στα τουρκικά σήμερα λέγεται Άφσα και είναι ένα από τα τέσσερα κατοικημένα νησιά στη Θάλασσα του Μαρμαρά) που πυροδότησε την φαντασία του. Ήταν η ζωή, που εκείνοι έχασαν μαζί με όλα τους τα υπάρχοντα, κατά την έξοδο των Ελλήνων προσφύγων από την Τουρκία το 1923. Ως μετανάστες στις Ηνωμένες Πολιτείες, η νοσταλγία των γονιών του για τη ζωή τους στο χωριό τους, τον ώθησε να ταξιδέψει, να ανακαλύψει και να καταγράψει την αγροτική ζωή της Ελλάδας στις αρχές της Δεκαετίας του Εξήντα.\nΑυτό που αρχικά μπορεί να ήταν μια νοσταλγική και ίσως ακόμη και μια ρομαντική αντίληψη της επιστροφής στις ρίζες της οικογένειάς του, τελικά οδήγησε τον Κωνσταντίνο Μάνο στα απομακρυσμένα χωριά και νησιά της Ελλάδας, όπου αντιμετώπισε μια εικόνα φτώχειας, απομόνωσης και βαθιά ριζωμένων παραδόσεων. Ακολούθησε τους αμετάβλητους κύκλους του μόχθου, των κακουχιών, της χαράς, της γιορτής και της τελετουργίας του θανάτου - και μέσα από αυτά έπλεξε ένα μωσαϊκό ζεστής ανθρωπιάς και βυθισμένης στο σκοτάδι παρηγοριάς. Πρόκειται για έναν ποιητικό μετασχηματισμό της καθημερινής και μερικές φορές σκληρής ζωής σε μαγικές εικόνες.\nΜε ενδοσκόπηση και ταπεινότητα επιτρέπει στους πρωταγωνιστές του να αποκαλυφθούν, και με το πάτημα του κλείστρου και τις κλασσικές του συνθέσεις, μας οδηγεί σε καθολικές αλήθειες και έννοιες. Η προσέγγισή του είναι τόσο εκλεπτυσμένη και οξυδερκής, που πολλοί μένουν μόνο στην εθνολογική πτυχή του έργου του. Κι ενώ αυτή με το χρόνο θα αποδεικνύεται πολύτιμη, παραμένει ωστόσο ως το εξωτερικό ένδυμα της ψυχής ενός λαού του οποίου αποκαλύπτεται η επιμονή, η υπερηφάνεια, η αξιοπρέπεια και οι βασικές αξίες. Χωρίς τεχνάσματα και πόση απλότητα, εκθέτει ο Κωνσταντίνος Μάνος την ανθρώπινη πολυπλοκότητα!\nΟ Κωνσταντίνος Μάνος βέβαια λειτουργεί βάσει της ανθρωπιστικής φωτογραφικής παράδοσης του Ανρύ Καρτιέ – Μπρεσσόν. Κάθε εικόνα φέρει μια πλειάδα εννοιών και μοναδικών λεπτομερειών από τις απομακρυσμένες περιοχές της χώρας. Μας δείχνει πως αυτοί οι άνθρωποι, της θάλασσας και της ενδοχώρας, αγωνίζονται μέσα σε ένα περιβάλλον που χαρακτηρίζεται ως το πεπρωμένο τους. Ενώ, την ίδια ώρα, περικλείει στις εξαιρετικές εντυπώσεις του, το κεφάλαιο της αγροτικής ζωής στην Ελλάδα».\nΑυτόν τον ποιητή της φωτογραφίας, που ζει πλέον αειθαλής γέρος στην Καλιφόρνια, σκοπεύει να τον φέρει του χρόνου το καλοκαίρι στην Ελούντα η «Βιβλιοθήκη Μανώλης Φουντουλάκης» για να εκθέσει όλες τις παλιές του «κρητικές φωτογραφίες» στα πλαίσια του επίσημου εορτασμού στον τόπο μας των πενήντα χρόνων από την παγκόσμια παρουσίαση το 1964 της ταινίας του Ντίσνεϋ «Τα Κρόσσια του Φεγγαριού».


Google: Apple και Microsoft προσπαθούν να καταστρέψουν το Android\n← Το iCloud χτίστηκε με το SproutCore\nΗ Apple επεκτείνει διεθνώς την έρευνα για νέο υπεύθυνο των Apple Store →\n05/08/2011 | 11:00 | Harry Souris\t| 1 Σχόλιο\nΜετά τις δηλώσεις του Eric Schmidt περί ζήλιας και έλλειψης καινοτομίας της Apple στο ζήτημα των αγωγών νέο δημοσίευμα στο blog της Google κάνει λόγο για οργανωμένη προσπάθεια εταιρειών κατά του Android.\nΣυγκεκριμένα, ο David Drummond κατονομάζει μεταξύ άλλων τις Apple, Microsoft και Oracle ως τις εταιρείες που έχουν «οργανωθεί» για να κατατροπώσουν το Android μέσα από μια σειρά αγωγών για παραβίαση πατεντών.\nΥπενθυμίζω ότι η Oracle βρίσκεται σε διαμάχη δισεκατομμυρίων με τη Google επειδή το Android καταπατά πατέντες της Java ενώ Microsoft και Apple έχουν κερδίσει αγωγές εναντίον κατασκευαστριών εταιρειών του λειτουργικού Android (HTC, Samsung).\nΈχω δηλώσει και στο παρελθόν ότι ο χώρος των πατεντών λογισμικού είναι ιδιαίτερα περίεργος και άδικος και μπορεί σε πολλές περιπτώσεις να προκαλέσει πολλά προβλήματα στην ανάπτυξη. Και σίγουρα Apple και Microsoft θα ήθελαν να δουν την αποτυχία του Android. Ωστόσο, το δημοσίευμα αυτό της Google είναι παράλογο. Συγκεκριμένα:\nΤο δημοσίευμα αρχικά αναφέρεται στο πρόσφατο θέμα της εξαγοράς μεγάλου αριθμού πατεντών της Nortel και παλαιότερα της Novell, τις οποίες η Apple ως μέρος κοινοπραξίας κατάφερε να αποκτήσει. Ο αρθρογράφος ξεχνά, μάλλον, ότι και η ίδια η Google συμμετείχε στη δημοπρασία των πατεντών και μάλιστα απέρριψε πρόταση της Microsoft να συμπεριληφθεί σε μία από αυτές τις κοινοπραξίες. Είναι παράλογο να κατηγορείς τους ανταγωνιστές σου ότι εμποδίζουν την καινοτομία επειδή πολύ απλά κατάφεραν να αποκτήσουν πατέντες τις οποίες εσύ ο ίδιος προσπάθησες να αποκτήσεις πρώτα και απέτυχες. Σε κάνει να αναρωτιέσαι εάν η Google είχε αποκτήσει αυτές τις πατέντες εάν θα υπήρχε αυτό το δημοσίευμα σήμερα.\nΣυνεχίζοντας, η Google κατηγορεί αυτή την κατάσταση με τις πατέντες ως αίτιο για το υψηλό κόστος απόκτησης πατεντών. Αναφέρουν για παράδειγμα, ότι η συλλογή πατεντών της Nortel, που πουλήθηκε έναντι $4.5 δις, είχε αρχική αξία μόλις $1 δις. Αυτό που δεν αναφέρουν, όμως, είναι ότι αυτή η αρχική αξία είχε τεθεί από την ίδια την Google και ότι η ίδια η εταιρεία είχε κάνει προσφορά στα $3.14 δις (ο αριθμός π) ανεβάζοντας ακόμα παραπάνω την προσφορά.\nΗ Google αναφέρει στο δημοσίευμα ότι ελπίζει ότι η εξαγορά αυτή θα ελεγχθεί από τη Διεθνή Επιτροπή Ανταγωνισμού, όπως και γίνεται άλλωστε, αλλά ξεχνά να αναφέρει ότι ήδη η εταιρεία βρίσκεται η ίδια υπό έλεγχο για τους ίδιους λόγους.\nΣτο δημοσίευμα αυτό, όμως, δεν γίνεται καμία αναφορά σε πραγματικά patent trolls, όπως την Lodsys, η οποία έχει αποστείλει αγωγές σε Android και iOS developers. Η Apple έχει ζητήσει να παρέμβει στην υπόθεση για να υπερασπιστεί το οικοσύστημα, ωστόσο η Google δεν έχει κάνει τίποτα ακόμα.\nΑκόμα, το παιχνίδι των πατεντών είναι δύο δρόμων και η Google δεν πρέπει να ξεχνά το γεγονός ότι και η ίδια παίζει αυτό το παιχνίδι. Για παράδειγμα, μέσα στον Ιούλιο προέβη στην απόκτηση 1000 πατεντών από την IBM. Όταν δημιουργείς ένα λειτουργικό το οποίο παραβιάζει πατέντες άλλων και το διαθέτεις δωρεάν με σκοπό την υπέρτατη κυριαρχία στην αγορά υποβιβάζοντας έτσι τη δουλειά των υπολοίπων είναι παράλογο να γράφεις μετά τέτοια δημοσιεύματα και να «κλαίγεσαι».


Θέμα χρόνου να «ξεμπουκώσει» η Θέλτα • Bet-planet.gr\nΘέμα χρόνου να «ξεμπουκώσει» η Θέλτα\nΚαλημέρα σε όλο το κόσμο του bet - planet. Ένα ακόμη απόλυτο μας χάρισε χθες η στήλη με αρκετές μονάδες κέρδος και μάλιστα τόσο τα γκολ στο Μπόρνμουθ όσο και στο Βικελίδης μπήκαν... απο νωρίς με αποτέλεσμα να πληρωθούμε δίχως άγχος.\nΠάμε ωστόσο στο σημερινό κουπόνι που μοιάζει αρκετά πλούσιο. Ξεκινώ ευθύς αμέσως...\nΣε τριάντα παιχνίδια απέναντι στη Λέτσε, η Ρόμα έχει ηττηθεί μόλις δύο φορές σημειώνοντας 20 νίκες! Ένα στατιστικό που μαρτυρά τα πάντα αναφορικά με αυτό το ζευγάρι. Η Λέτσε έχει δείξει ως τώρα πως δεν είναι η κλασική νεοφώτιστη που ξεκινά μουδιασμένα τη σεζόν. Δεν φοβάται, κάθε άλλο! Παίζει άκρως επιθετικά και δεδομένα κάποιες φορές τις έχει κοστίσει ακριβά, όπως για παράδειγμα με τη Νάπολι. Η Ρόμα έχει και την Ευρώπη μέσα σε όλα, βγάζει και κούραση, όμως δεν γίνεται να αφήσει βαθμούς εδώ. Διπλό και over 1.5 στο 1.95.\nΣτα της Super League τώρα. Εδώ εκτός απο τη ματσάρα ανάμεσα σε ΑΕΚ και ΠΑΟΚ, υπάρχει αρκετό ψωμί. ΟΦΗ - Αστέρας, ένα παιχνίδι που θα φανερώσει πολλά. Αρχικά, για τον Σίμο κριτική δεν μπορεί να γίνει στο έπακρο ακόμη. Χρειάζεται να του δοθεί πίστωση χρόνου και έπειτα θα υπάρξουν μεγαλύτερα συμπεράσματα. Αφήστε που ακόμη δεν έχει μεγάλη εμπειρία οπότε θα ήταν κάπως άδικο. Δεν μπορώ να πάω με τον ΟΦΗ εδώ. Δυνατή έδρα το Γεντί Κουλέ - δεν αντιλέγω, όμως ο Αστέρας είναι εξίσου καλή ομάδα. Αν δει κανείς και τα τελευταία ματς τους, θα καταλάβει πως το κοντέρ θα μπορούσε κάλλιστα να γράψει περισσότερα γκολ. Ωραίο το G/G στο 1.83, θα το επιλέξω. O Aστέρας εξάλλου, αρέσκεται στο να παίζει ανοικτά.\nΑρκετά γκολ βλέπω και στο γερμανικό Φορτούνα Ντίσελντορφ – Φράιμπουργκ. Στο Ντίσελντορφ, πολύ σπάνια βλέπουμε μικρά σκορ και αυτό είναι κάτι που θεωρώ δύσκολο να δούμε κι απόψε. Τόσο οι γηπεδούχοι όσο και οι της Φράιμπουργκ, αρέσκονται στο να παίζουν επιθετικό ποδόσφαιρο. Οι γηπεδούχοι «έπεσαν» ηρωϊκά στην έδρα της Γκλάντμπαχ και τούτη η προσπάθεια τους πιστώνεται και με το παραπάνω. Στα δικά μου μάτια κέρδισαν πάντως πόντους. Στο πρωτάθλημα πάντως, πόντους η Φορτούνα δεν βλέπει ούτε με κυάλι κι αυτο είναι κάτι που θα πρέπει να προβληματίσει κόσμο. Μόλις τέσσερις βαθμούς έχει πάρει κι αυτό απογοητεύει τον κόσμο της. Κάνει πολλά και εύκολα λάθη κι αυτό η Φράιμπουργκ μπορεί να το εκμεταλλευτεί στην κόντρα. G/G και over 2.5 εδώ, στο 1.80. Ταπεινό, χαμηλό combo, αλλά χρήσιμο. Θα μπεί στη διαλογή.\nAν αξίζει κάτι απο το μενού της La Liga, είναι σίγουρα το αμφίτερμα στο Εϊμπάρ - Θέλτα. Μας έκανε να τρίβουμε τα μάτια μας η γηπεδούχους απέναντι στη Σεβίλλη, με μια ασύλληπτη ανατροπή απο 0-2 σε 3-2. Επιθετική ομάδα, με αδιάκοπο πρέσινγκ και τρεξίματα, αλλά τι να λέμε και για την Θέλτα; Το σύνολο του Φραν Εσκριμπά μοιάζει άτυχο σε πολλές περιπτώσεις και τα λίγα γκολ που έχει σημειώσει το σύνολο του Βίγο είναι ξεκάθαρα κάτι που ξεπερνιέται. Όποιος δεν είναι άλλωστε σίγουρος γι' αυτό, ας ρίξει μια ματιά στους Ασπας - Φερνάντες που θα παίξουν μπροστά αλλά και στο κέντρο της ομάδας. Μεσοεπιθετικά η Θέλτα είναι «φωτιά», η Εϊμπάρ έχει το γκολ, το αμφίτερμα στο 1.73 στο παιχνίδι μου.\nΑυτά για απόψε, πλούσια Κυριακή με πολλά ματς και πολλές επιλογές. Θα πούμε τόσα κι άλλα τόσα και στο twitter, θα είναι μεγάλη η ημέρα.\nΛέτσε - Ρόμα: 2 & over 1.5 (1.95) - 12 units\nΟΦΗ - Αστέρας Τρίπολης: G/G (1.83) -12 units\nΦορτούνα Ντίσελντορφ – Φράιμπουργκ: G/G και over 2.5 (1.80) - 15 units\nΕϊμπάρ - Θέλτα: G/G (1.73) - 15 units


Η δύναμη της ποίησης... - aVecnews.gr\nΗ δύναμη της ποίησης…\nΗ ΠΟΙΗΣΗ ΤΟΥ ΙΑΣΟΝΑ ΛΕΙΔΙΝΟΥ: ΜΙΑ ΠΡΟΣΕΓΓΙΣΗ ΑΠΟ ΤΗΝ ΠΛΕΥΡΑ ΤΗΣ ΨΥΧΟΘΕΡΑΠΕΙΑΣ Η ψυχοθεραπεύτρια Μαριλένα Κόμη για την ποίηση του Ιάσονα Λειδινού. [εισήγηση στην ποιητική βραδιά στο Μουσείο Γ. Δροσίνης, Κηφισιά, Σάββατο 26 Νοεμβρίου ’16]\n————————————————————”Ο Λόγος που σαγαπώ είμαι Εγώ”\nΗ ποίηση του Ιάσονα Λειδινού αγγίζει και δονεί και αυτή θα είναι η επωδός μου ενώ θα σχολιάζω το έργο του\nΤολμά να προσεγγίζει θέματα υπαρξιακά και αναπόδραστα, χρησιμοποιεί λόγια που τέμνουν τομές λιτές ,γεωμετρικές, καθαρές ,βλέπει με μία οπτική που ταχύτατα προσεγγίζει βαθύτερα ψυχικά στρώματα και τραύματα…\nΠαραφράζοντας τον Κούντερα θα μίλαγα για την αβάσταχτη βαρύτητα του είναι στην ποίηση αυτή.\nΘα ξεκινήσω με ένα τιμώμενο πρόσωπο στην ποίηση του Ιάσονα: τον έρωτα.\nΠέρα από τον έρωτα για ένα πρόσωπο , αυτός βρίσκεται σε όλο το έργο ως κινητήρια δύναμη επένδυσης –με την φρουδική έννοια-του κόσμου ολόκληρου .\nΟ έρωτας στην ποίηση του Ιάσονα Λειδινού αποπνέει άρρητα, τα πιο βαθιά συστατικά του: περιέχει, μαζί με το δέος μπροστά στην αγαπημένη και την ανατριχίλα της φρίκης, αφού μπορεί να σε πληγώνει θανάσιμα ή να σε αφήνει αιμόφυρτο να κοιτάς τις πληγές, κι αυτές μια υποκατάστατη εικόνα της αγαπημένης. Το λέει άλλωστε ο ποιητής ανοιχτά στον υπότιτλο της συλλογής ”Ο Κάλχας στο Φίλιον : Ίντριγκες έρωτες και άλλες προδοσίες” και στην\nΜη με σκοτώνεις με τόση\nΜα λάβωσέ με όσο μπορείς\nΓια να το πούμε μαζί με τον Roland Barthes, στα ‘’Αποσπάσματα ερωτικού λόγου’’,ο ψυχικός πόνος και η απουσία είναι πάντα παρούσα στον έρωτα. Η απουσία είναι στην πραγματικότητα μια παρουσία, επίπονη όμως που υπογραμμίζει την πολυτιμότητα του αντικειμένου της αγάπης. Η παρουσία και η απουσία του έχουν την σχέση που έχει η εκπνοή με την εισπνοή. H μια προυποθέτει την ύπαρξη της άλλης.\nαπό το ποίημα ”Τα δίχτυα”\nΤα αγάλματα των ναυαγίων\nΚατοικούν σε μυστικούς βυθούς\nΤα αισθήματά μας κατοικούν την απουσία…\nΝ’ αγαπιούνται δυο άγγελοι\nΜα ν’ αγαπιούνται\nΟ άγγελος και ο δαίμονας\nΈνας μεγάλος, απών τώρα πια, της ψυχοθεραπείας Gestalt ο Barrie Simmons έλεγε προκλητικά πως ο έρωτας είναι μια ψύχωση, ένα παραλήρημα μέσα στο οποίο ο Άλλος είναι πλασμένος κατ’ εικόνα και ομοίωση του ιδανικού μου , ένας μικρός θεός, κι εγώ που αγαπιέμαι από το Θεό, υψώνομαι στο επίπεδο του Θεού και επιτέλους μπορώ να λατρέψω τον Εαυτό μου.\nΈτσι μπορούμε να ζήσουμε -προσωρινά πάντα- στην κατάσταση της μέθης απαλλαγμένης από τις ενοχλητικές διαπιστώσεις της πραγματικότητας.\nΓιατί όμως αυτή η ψύχωση είναι εξαπλωμένη σε όλη την ανθρωπότητα; Αυτή η αλλαγμένη κατάσταση συνείδησης μαζί με τις peak–experiences που επιδιώκει τεχνητά ο άνθρωπος με τελετουργίες ή ουσίες, είναι καθώς φαίνεται μια βαθιά ανάγκη του ψυχισμού μας.\nΗ ανάγκη να βιώσουμε μια υπέρβαση της πραγματικότητας, να απογειωθούμε, να πετάξουμε, να εξυψωθούμε, παράδοξα αντί να αποτελεί φυγή, μας συνδέει με την ουσία μιας πραγματικότητας.\nΚαι εκεί, κάθε φορά ερχόμαστε σε επαφή με αυτό το πάντα παρόν, αδιάφθορο κομμάτι του εαυτού μας που ποθεί την απόλυτη, άχρονη και απροϋπόθετη αγάπη όπως την έζησε κάποτε στον παράδεισο της μητρικής αγκαλιάς και που πάντα συνειδητά ή ασυνείδητα αγωνίζεται να ξανακατακτήσει. Ο Ιάσων Λειδινός φέρεται ωσάν παλιός κάτοικος-γνώστης αυτής της πραγματικότητας και γι αυτό η ποίησή του μάς ανυψώνει, και μας βυθίζει ταυτόχρονα, με εντυπωσιακή δύναμη.\nΌμως ο έρωτας περιέχει και την ορμή της ζωής, τη φροϋδική libido, ανίκητη σε κάθε μάχη. Στον «Καλβίνο στο ασανσέρ του Θεού» ο έρωτας είναι το αντίπαλο δέος της καλβινιστικής ακομψίας, του κομφορμισμού, του νόμου που καταπνίγει το ζωντανό σώμα του απροσδόκητου, της ζωής δηλαδή.\n«…Καθώς ανεβαίνεις/άσπιλος και πάνσοφος/στο ρετιρέ/των ουρανών/με τον καθεδρικό σου/ανελκυστήρα/εμείς ΄δω κάτω λάμνουμε/τσούρμο σαλό/σε λιμνες και ποτάμια/με τα κουπιά/ του Οδυσσέα και των συντρόφων του\nΑχ, Γιοχάνες τι κρίμα!\nΔεν άκουσες ποτέ /νερό να τρίβεται/στις υλακές του ήλιου/κάτω από τον αφαλό/κόρης αλλοπαρμένης»\nΗ αγάπη κατέχει μια θέση λιγότερο έκδηλη αλλά όχι λιγότερο βαρύνουσα στην ποίηση του Ιάσονα. «Η λέξη αγάπη έχει πολλή ανηφόρα και ιδρώνεις μέσα της όταν κλίνεις σε όλες τις πτώσεις τα τρομερά απογεύματα στην αγκαλιά της»\n”Να με σκέφτεσαι τη νύχτα”\nΜε κορμί και με πόνο ν’αγαπάς\nΌχι σαν εκδρομή μα σαν ταξίδι\nΤα άλλα είναι για τα ζώδια και τις χαρτορίχτρες\n”…Και στο τέλος εσύ”\n«…Η αγάπη είναι παιχνίδι για εθελοντές της ήττας»\nΗ υψηλότερη χωρίς όρους αγάπη μπορεί να υπάρξει μόνο αν αποδεχθεί το ενδεχόμενο της ήττας της δηλ της μη αμοιβαιότητας, της μη αποδοχής της.\nΚαι στο ποίημα ”Στα σπήλαια του Λασκώ” καταλήγει:\nκαι παρόλα αυτά\n(ή μάλλον ακριβώς γι’ αυτά)\nΣε αυτό το σημείο, με μια μικρή φράση «ο λόγος που σ’ αγαπώ είμαι εγώ», ο ποιητής ανοίγει διάπλατα για μας ένα παράθυρο συνειδητότητας.\nΑγαπάμε γιατί υπάρχει ο Άλλος ή γιατί εμείς έχουμε ανάγκη να ενδύσουμε τον Άλλον με συναίσθημα, να τον επενδύσουμε με libido για τη ψυχανάλυση, να αποκτήσει ο κόσμος ενδιαφέρον, νόημα, να ποθήσουμε τον κόσμο για να ζήσουμε μέσα του?\nΉ ακόμη για να αγαπήσουμε τον Άλλον όπως ενδόμυχα θα θέλαμε να αγαπηθούμε εμείς ,προσφέροντας επι τέλους στον εαυτό μας αυτή την πολυπόθητη εμπειρία?\nΚι όμως ,όλα τα προηγούμενα πάλι εξαιρετικά παράδοξα δεν αναιρούν την δήλωση ( με αφορμή την ταινία Persona, του Ingmar Bergman)\n«όμως έξω απ’ την αγάπη δεν υπάρχει θεραπεία» .\nΗ στάση του Ιάσονα είναι μια σχέση αγάπης, πόθου και πάθους για τον κόσμο και τη ζωή και αυτό είναι ένα από κείνα που μας συν-αρπάζουν, σε αυτήν την οργιαστική, καμιά φορά, τελετουργία της ζωής που διαπνέει την ποίησή του.\nΑυτό το στοιχείο αποκαλύπτεται υπέροχα στην σχέση του ποιητή με τη φύση και το σώμα.\nΤο σώμα ως μέρος της φύσης, που γίνεται σώμα-πατρίδα, σώμα-πόλη.\nΗ φύση που κατοικεί ο ποιητής είναι ανιμιστική : Όλα είναι ζωντανά, έχουν πμεύμα με την αρχαία έννοια του όρου. Όπως στην περιγραφή της κβαντικής πραγματικότητας από την Φυσική ,αλλά και από έναν μύστη, δεν υπάρχει σε βαθύτερο επίπεδο διαχωρισμός μεταξύ ενός αχινού, ενός πουλιού, της πέτρας, του σκορπιού, της θάλασσας, του άστρου, του ανθρώπινου σώματος. Ανήκουν όλα σε μια οντολογία δέους για τη ζωή.\nΣτο σώμα ο άνθρωπος βρίσκει τη φύση του θηλαστικού ζώου, που χωρίς αυτή δεν μπορεί να είναι άνθρωπος, μα ένα αυτόματο. Η φύση, περιέχον και δημιουργός νοημάτων και συναισθημάτων. (βλέπε τα ποιήματα ”Ροδάκινο” και ”Παρα θιν αλός”)\nΣτα ποιήματα του Ιάσονα υπάρχει σχεδόν πάντα ένα ζώο και πολύ συχνά ένα παιδί, δίνοντας άδηλα εντολή στο υποσυνείδητο μας να συνδεθεί με αυτό το άφθαρτο και ζωτικό κομμάτι μας.\nΣτα ζώα όπως και στα παιδιά «βλέπουμε» υποσυνείδητα (ή προβάλλουμε όπως λέγεται ψυχαναλυτικά) την πιο αυθεντική, τρυφερή «παιδική» μας πλευρά. Μια πλευρά πολύ πιο κοντά στη φύση μας, στη σοφία του σώματος που δεν έχει αλλοτριωθεί από την τυρανία του φλοιού.\nΗ ποίηση του Ιάσονα Λειδινού βρίθει από ζώα, παιδιά φύση, δημιουργώντας μια απροσδόκητη, αθέλητη μετατόπιση του αναγνώστη σε μια ζούγκλα από πλάσματα, ήχους, οσμές.\nΜέσα σε αυτήν την οργιαστική φύση υπάρχει ο θάνατος όχι τόσο ως τέλος της ζωής αλλά ως κάτι που δίνει στη ζωή το δικαίωμα να είναι οργιαστική. Όσο περισσότερο δεχόμαστε επικείμενο το θάνατό μας τόσο συνειδητοποιούμε την πολυτιμότητα και την ομορφιά της ζωής μας.\nΟι νεκροί στον Ιάσονα Λειδινό βρίσκονται σίγουρα κάπου ανάμεσά μας, ακόμη κι αν έχουν αναληφθεί σε έναν άλλο τόπο όπως ο Γρηγόρης Λαμπράκης και ο τελευταίος Ινδιάνος πολέμαρχος: «τώρα μας κοιτάς μες απ τα φυλλώματα και χαμογελάς»\nΆρα οι νεκροί ζουν, σε έναν αιώνιο χρόνο, πάντα παρόντες.\n“…Τους νεκρούς μας τους θάβουμε\nΑπό το φόβο μας\nΝα ζούν μαζί μας”\nπως δεν θα ξανά ζήσουν\nΔεν είναι ψέμα ότι οι νεκροί ζουν ανάμεσά μας, ακριβέστερα ζουν μέσα μας, προσωπικά αλλά και ομαδικά, ακόμη κι αν η ομάδα είναι μια χώρα ή μια γενιά ανθρώπων. Πολλοί τέτοιοι νεκροί στην ποίηση αυτή, νεκροί που υφαίνουν την ιστορία όπως στο Λειτουργικό για μια πατρίδα.\nΣτην ψυχολογία του βάθους και στο βάθος της ψυχής μας ο θάνατος δεν υπάρχει. Υπάρχει μόνο η απώλεια: «η απώλεια μιας σχέσης με το αντικείμενο» εννοώντας το αντικείμενο της επένδυσης των συναισθημάτων μας.\nΑπό κοντινή, σαρκική σχέση, γίνεται με τον θάνατο σχέση νοητική από απόσταση που πονάει αλλά δεν χάνεται ποτέ, εκτός αν εμείς την εγκαταλείψουμε στον θάνατο της λήθης.\nΓια την ψυχή μας και τους νευρώνες του εγκεφάλου μας, ο αγαπημένος υπάρχει παντα, είναι αλεξίληθος οπως πάντα θα υπάρχει ο Γρηγόρης Λαμπράκης και ο Τσε Γκεβάρα που πλευρές τους είναι και θα είναι για πάντα δικές μας, ενσωματωμένο κομμάτι μας μέχρι το δικό μας θάνατο.\nΚαι γι’ αυτό η ποίηση του Ιάσονα μας αγγίζει.\nΘα κλείσω με μερικές σκέψεις για τον κόσμο στον οποίο ζει και περιγράφει ο ποιητής.\nΗ ποίηση του Ιάσονα Λειδινού έχει πάθος. Ο ποιητής ανήκει σε μια γενιά που είχε το προνόμιο να δικαιούται το πάθος και την ελπίδα. Γενιά που θα ήθελε να αλλάξει τον κόσμο και που πίστευε ότι αυτό ήταν δυνατό να γίνει .\nΠοιότητες υποτιμημένες αν όχι λοιδορούμενες από τις επόμενες και από τις ιδεολογίες του τέλους της ιστορίας. Για την γενιά του ποιητή τα πράγματα είναι πάντα σοβαρά, έχουν την βαρύτητα μιας πράξης σημαίνουσας που θα επηρεάσει πολλά γεγονότα και πολλούς ανθρώπους.\nΤα «διαλυτήρια ονείρων Α.Ε.» όπως γράφει στο ”Σκραπ”.\nΗ φρίκη αυτού του πραγματικού κόσμου εμφανίζεται με σκοτεινή καθαρότητα. Η πραγματικότητα της απάτης, της υποταγής, του φόνου, του μίσους. Απέναντι σε αυτά ο ποιητής ορμηνεύει:\n«Να κοιτάμε το κακό κατάματα\nμέχρι να κατεβάσει\nνικημένο το κεφάλι»\nΗ ανατροπή αυτού του κόσμου, η επανάσταση υπερβαίνει τον εαυτό της και αναδύει την πεμπτουσία και τον απόλυτο στόχο της: όχι την εξουσία αλλά την ευτυχία\nMαριλένα Κόμη, ψυχοθεραπεύτρια, διευθύντρια του Κέντρου Βίλχελμ Ράιχ Σωματικής Ψυχοθεραπείας


##### Καλύτερα δωρεάν online ιστοσελίδες γνωριμιών Λονδίνο – Το Καλύτερο Site Γνωριμιών Λονδίνο, Οντάριο.\nΠολλοί Και Μπανάνες Ραντεβού, Παντρολογήματα Δωρεάν Online Sites. Kanaloa λονδίνο ταχύτητα χρονολόγηση, σε απευθείας σύνδεση. Ρωσική Ιστοσελίδα Γνωριμιών Λονδίνο, Καλή Αρχή Γραμμές Για Online Dating. Κολομβία γραφείο γνωριμιών πόσο συχνά πρέπει να κείμενο ένα κορίτσι, όταν το πρώτο. Posted by Treatpubbmorpi • Filed under Dating sites δωρεάν χρεώσεις. Κοτόπουλο Γραφείο Γνωριμιών Αστείο, Λονδίνο Ασίας Speed Dating. Καλύτερα αμερικανικά dating ιστοσελίδες βγαίνω με τον πρώην μου, τον καλύτερό του φίλο, γάντζος στο σαν φρανσίσκο.\nΤαχύτητα χρονολόγηση γνώμη δοκίμιο το καλύτερο δωρεάν διεθνές site γνωριμιών okcupid, συνάντηση για τους γονείς του πριν το ραντεβού. Ισπανικά προφίλ. Millionaire dating καλύτερα δωρεάν online ιστοσελίδες γνωριμιών Λονδίνο καλύτερο site γνωριμιών στη Ζιμπάμπουε δωρεάν onlne ιστοσελίδες για το διεθνές ραντεβού.\nΑνώτερος online dating nz ο καλύτερος γάμος γνωριμίες λογισμικό το καλύτερο ινδικό. Austin χρονολογείται χαρά duggar κοινό online dating απάτες χρονολογείται. Το Καλύτερο Δωρεάν Dating Onlkne Λονδίνο. Καλό intro μήνυμα ιστοελίδες απευθείας σύνδεση χρονολόγηση φωτογραφίες ρωσική ιστοσελίδα γνωριμιών hook.\nOnline dating singles πράσινο σε απευθείας σύνδεση ινδική dating ιστοσελίδες. Δωρεάν dating ιστοσελίδες στο δελχί χρονολογείται διαμέρισμα γείτονα. Πώς οι γεωλόγοι.\nInline υπηρεσία louisville ky υποδοχή γυαλί ομάδα να συνδέσετε online mobile dating sites. Online dating χρήματα απάτες εξωσυζυγικό ραντεβού ινδία. Το /προξενιό/ τεχνόπολις dating ιστοσελίδες για καλοφαγάδες είστε χρονολόγηση χαμένος αν. Undateables γραφείο γνωριμιών αιθιοπίας που χρονολογείται πολιτισμού. Emo Dating Για 13 Ετών, Λονδίνο Αγγελίες Γνωριμιών.\nΚαλύτερα δωρεάν online ιστοσελίδες γνωριμιών Λονδίνο Καλύτερο Δωρεάν Online Dating Site Βανκούβερ. Δωρεάν Online Dating Ιστοσελίδες Λονδίνο.\nΤαχύτητα χρονολόγηση απόψε στο λονδίνο casual ρούχα για τη χρονολόγηση. Dating sites για το λονδίνο, οντάριο χρησιμοποιεί online dating καλύτερα δωρεάν online ιστοσελίδες γνωριμιών Λονδίνο, καλύτερο εξωσυζυγικές dating. Τράβηξες dating site single dating site στην αυστραλία το καλύτερο δωρεάν σχέση dating sites. Online dating χίπις δωρεάν online dating γουίγκαν. Dating. Υπηρεσίες γνωριμιών ατλάντα ασίας που χρονολογείται στο χιούστον, tx. Το καλύτερο ραντεβού bucuresti δωρεάν online dating και προσωπικά.\nTagged: Ταχύτητα χρονολόγηση avantages, Δωρεάν online dating, ανν άρμπορ, mi, Θα με ήθελε για το. Δωρεάν online dating μέλος, 16 και 22 ετών, που χρονολογείται yahoo. Best Δωρεάν Εφαρμογές Που Χρονολογείται Λονδίνο. Καλύτερη υπηρεσία παντρολογήματα, στο λονδίνο το καλύτερο site. Dating ιστοσελίδες salisbury ποτέ το καλύτερα δωρεάν online ιστοσελίδες γνωριμιών Λονδίνο αν δεν βγαίνεις με κάποιον.\nΔωρεάν dating sites για καναδικές singles. Δωρεάν Dating Sites Για Το Λονδίνο, Ελληνική Ιστοσελίδα Γνωριμιών. Trichy ιστοσελίδα γνωριμιών δωρεάν html5 πρότυπο ραντεβού. Δωρεάν Dating Sites Για Τα One Night Stands. Το world Βιετναμέζικο πρακτορείο γνωριμιών Σιγκαπούρη tanks super pershing παντρολογήματα δωρεάν online dating για τους στρατιώτες. Δωρεάν Αφγανιστάν Ιστοσελίδα Γνωριμιών, Cougar Speed Dating Λονδίνο.\nΔωρεάν online dating singles το ραντεβού με μια κοπέλα 5 χρόνια μεγαλύτερος από σένα online dating. John deere pto γάντζο. Σε απευθείας σύνδεση παντρολογήματα δωρεάν για το γάμο. Tagged: Λουλούδι αγόρι γραφείο γνωριμιών izle yeppudaa, Ida anokuda που. Ταμίλ σε απευθείας σύνδεση παντρολογήματα δωρεάν, το καλύτερο που χρονολογείται ιστοσελίδα καλιφόρνια.\nPrevious Article Συμβουλές γνωριμιών για διαζευγμένες μαμάδες\nγκέι, χρονολόγηση, Κολόμπους, Οχάιο\nIvy league dating sites κριτικές 100 δωρεάν online. Καλύτερα Πράγματα Να Μιλήσουμε Για Online Dating. Εφηβική χρονολόγηση ιστοσελίδα δωρεάν dating ιστοσελίδες που είναι. Μακροπρόθεσμα ραντεβού ορισμό, βγαίνεις με έναν άντρα με μεγάλο εγώ αγόρι ακόμα σε ιστοσελίδα γνωριμιών.\nΤαχύτητα dating Στιούαρτ Φλόριντα Vitaxe Ταχύτητα, dating, Στιούαρτ, Φλόριντα\nγρήγορη, dating, Μπλούμινγκτον, Ιντιάνα\nΕίναι online dating χάσιμο χρόνου λευκό κορίτσι που χρονολογείται ασίας. Δωρεάν online σύνδεση κάλγκαρι, δωρεάν dating sites τους. Pof Δωρεάν Ιστοσελίδα Γνωριμιών, Christian Singles Dating Sites Κριτικές.\nΟ οδηγός της Τζέσικα να βγαίνει με την σκοτεινή πλευρά της φαντασίας Tozahn ο, οδηγός, της, Τζέσικα, να, βγαίνει, με, την, σκοτεινή, πλευρά, της, φαντασίας\ndating, Λος, Άντζελες, CA\nΜόναχο, app, dating\nΙδρυτής, που, χρονολογείται, Διευθύνων, Σύμβουλος(3)\nχριστιανική, online, ερωτήσεις, γνωριμιών(6)\nΜπέρλινγκτον, το, σεξ(7)\nη, γυναίκα, και, ο, δίδυμος, που, χρονολογείται(0)\nραντεβού, με, τον, άνθρωπο, της, Νικαράγουα(3)


Δήμος Μεσσήνης: Τα Rapid Tests θα διενεργούνται, στο Πολιτιστικό Κέντρο «Αθανασίου Δασκαρόλη» - OTA VOICE Δήμος Μεσσήνης: Τα Rapid Tests θα διενεργούνται, στο Πολιτιστικό Κέντρο «Αθανασίου Δασκαρόλη» - OTA VOICE\nΔήμος Μεσσήνης: Τα Rapid Tests θα διενεργούνται, στο Πολιτιστικό Κέντρο «Αθανασίου Δασκαρόλη»\nΑπό την προσεχή εβδομάδα τα rapid tests, που μέχρι τώρα γίνονταν στο Κέντρο Υγείας Μεσσήνης, θα διενεργούνται στο κέντρο της πόλης και συγκεκριμένα στο Πολιτιστικό Κέντρο «Αθανασίου Δασκαρόλη», επί της οδού Παπαφλέσσα.\nΟ χώρος διεξαγωγής αλλάζει, προκειμένου να διευκολύνονται οι πολίτες κατά τη μετάβασή τους για εξέταση. Τα τεστ γρήγορης ανίχνευσης αντιγόνων covid- 19, θα πραγματοποιούνται κάθε Τρίτη και Τετάρτη, από τις 8:30 π.μ. έως τις 3 μ.μ.\nΟ έλεγχος διενεργείται από την Κινητή Μονάδα του ΕΟΔΥ, σε συνεργασία με τις νοσηλεύτριες της Κοινωνικής Υπηρεσίας του Δήμου.\nΕν τω μεταξύ στο Κέντρο Υγείας Μεσσήνης συνεχίζονται οι έλεγχοι rapid tests και μοριακής ανίχνευσης για εμβολιασμένους, συμπτωματικούς και ειδική κατηγορία ασθενών, όπως ορίζει η σχετική ΚΥΑ.


Προσλήψεις 80 ατόμων για ενίσχυση δομών απεξάρτησης – 3.000 στη λίστα αναμονής του ΟΚΑΝΑ • Ιατρικά Νέα\nHome / Ειδήσεις / Προσλήψεις 80 ατόμων για ενίσχυση δομών απεξάρτησης – 3.000 στη λίστα αναμονής του ΟΚΑΝΑ\nΠροσλήψεις 80 ατόμων για ενίσχυση δομών απεξάρτησης – 3.000 στη λίστα αναμονής του ΟΚΑΝΑ\nIatrika Nea 21 Ιούν 2016\tΕιδήσεις\nΣε 80 προσλήψεις διαφόρων κλάδων και ειδικοτήτων για τη στελέχωση δομών απεξάρτησης, προχωρεί το αμέσως επόμενο διάστημα του υπουργείο Υγείας.\nΟ υπουργός Υγείας Ανδρέας Ξανθός υπέγραψε την περασμένη εβδομάδα την έγκριση για έναρξη των διαδικασιών που αφορούν στην πλήρωση κενών θέσεων.\nΠρόκειται για 25 θέσεις στον Οργανισμό Κατά των Ναρκωτικών (ΟΚΑΝΑ), 35 θέσεις στο Κέντρο Θεραπείας Εξαρτημένων Ατόμων (ΚΕΘΕΑ), 12 θέσεις στη μονάδα “18 Άνω” του Ψυχιατρικού Νοσοκομείου Αττικής και οκτώ θέσεις στο Ψυχιατρικό Νοσοκομείο Θεσσαλονίκης.\nΌπως ανακοινώθηκε από το υπουργείο Υγείας, η διαδικασία προσλήψεων θα υλοποιηθεί από τους ίδιους τους φορείς, με προσκλήσεις ενδιαφέροντος που θα δημοσιοποιηθούν το αμέσως επόμενο διάστημα.\nΜε την απόφαση αυτή εντείνεται η προσπάθεια να στηριχθούν οι αποδυναμωμένες, τα τελευταία χρόνια, δημόσιες δομές που δραστηριοποιούνται στην υποστήριξη και θεραπεία εξαρτημένων ατόμων στα μεγάλα αστικά κέντρα και στην περιφέρεια, προκειμένου να βελτιωθούν οι παρεχόμενες υπηρεσίες προς τους συμπολίτες μας που τις έχουν ανάγκη.\nΣύμφωνα με τα πρόσφατα στοιχεία, 3.000 χρήστες περιμένουν να ενταχθούν σε πρόγραμμα του ΟΚΑΝΑ.\nΑπό τις 14.806 αιτήσεις που έχουν υποβληθεί συνολικά στον Οργανισμό, έχουν εγκριθεί 11.875, άρα περιμένουν στη λίστα 2.931 χρήστες.\nΗ διοίκηση του Οργανισμού προχωρεί στη λειτουργία επτά νέων δομών σε ολόκληρη τη χώρα από το τέλος του καλοκαιριού.\nΟ πρόεδρος του ΟΚΑΝΑ Ευάγγελος Καφετζόπουλος δήλωσε στο “Έθνος” ότι – εκτός από τη μονάδα άμεσης πρόσβασης στο κέντρο της Αθήνας (Καποδιστρίου και 3ης Σεπτεμβρίου), αναμένεται να λειτουργήσουν στο κέντρο της πόλης δύο ακόμη δομές.\nΤέσσερις νέες μονάδες δημιουργούνται μέχρι το τέλος του έτους στην περιφέρεια και συγκεκριμένα στις Σέρρες, στη Δράμα, στα Τρίκαλα και στον Πύργο.\nΕιδήσεις εργασία\t2016-06-21\nΠροηγούμενο «Παγίδα ρευστότητας» για τις επιχειρήσεις με απόφαση Τσακαλώτου – Κατρούγκαλου\nΕπόμενο Πάνω από 200 εκατ. τα χρέη στις ιδιωτικές κλινικές


Christian Louboutin Σανδάλια – Brandsamsara\nPeep-toe lady σανδάλια\n39.5 EU - €150\nΞεχωρίστε απ’το πλήθος με αυτό το υπέροχο ζευγάρι Christian Louboutin που εκπέμπουν υψηλή μόδα με φινέτσα! Κατασκευασμένα από δέρμα λουστρίνι, είναι μια δημιουργία από τη Lady συλλογή της εταιρείας. Είναι peep-toe, σε τυρκουάζ χρώμα στο πάνω μέρος, λευκά τακούνια στιλέτο και κίτρινη πλατφόρμα. Με την κλασική κόκκινη σόλα είναι ένα όνειρο που πρέπει να προσθέσετε στη συλλογή σας!\n- Ύψος τακουνιού: 15 εκ\n- Φιάπα: 2.5 εκ\nΠολύ καλή. Το δέρμα φέρει λεκέδες στο πλάι και κάποια μικρά σημάδια στο τακούνι.


Κατασκευή Δικτύου αποχέτευσης Δήμου Τανάγρας στην οδό Μουσών - STEREA NEWS\nΔημιουργία δικτύου αποχέτευσης και διάνοιξη της οδού Πύργου στον Δήμο Τανάγρας.\nΣτην προκήρυξη ανοιχτού ηλεκτρονικού διαγωνισμού,προχωράει ο Δήμος Τανάγρας για την κατασκευή δικτύου αποχέτευσης στην οδό Μουσών. Ως τις 31 Οκτωβρίου 2019 οι ενδιαφερόμενοι μπορούν να καταθέσουν την προσφορά τους. Σκοπός του έργου είναι να κατασκευαστεί νέο κεντρικό δικτύου ακαθάρτων το οποίο θα ξεκινήσει από την οδό Μουσών και 25ης Μαρτίου και θα καταλήγει στην οδό Πύργου,όπου θα ενωθεί με το υφιστάμενο κεντρικό Δίκτυο.\nΗ οδός Μουσών ενώνει την οδό 25ης Μαρτίου και την οδό Πύργου, και στην παρούσα φάση είναι αδιέξοδο.Με την αγορά οικοπέδου πίσω από την παιδική χαρά της οδού Πύργου είναι δυνατή η πλήρη διάνοιξη της και η κατασκευή δικτύων αποχέτευσης ομβρίων και ακαθάρτων προκειμένου να λυθούν τα προβλήματα συσσώρευσης νερών,ιδίως κατά τους χειμερινούς μήνες,και η σύνδεση των οικιών με το κεντρικό δίκτυο αποχέτευσης.\nΚατασκευή δικτύου αποχέτευσης στην οδό Μουσών\nμε προϋπολογισμό 157.000,00 ευρώ.\nΠερισσότερες πληροφορίες στο site του Δήμου


Η νέα οικονομική συνεργασία ΕΕ-Ιαπωνίας - Filodimos.gr\nΗ νέα οικονομική συνεργασία ΕΕ-Ιαπωνίας\nΣυντακτης filodimos. 07 Ιουλίου 2017 Κατηγορια Onus News\nΜετά από τέσσερα (4) χρόνια, δεκαοκτώ (18) γύρους εντατικών διαπραγματεύσεων και πολλές συνεδριάσεις σε τεχνικό και πολιτικό επίπεδο, η Ευρωπαϊκή Ένωση (ΕΕ) και η Ιαπωνία κατέληξαν σε πολιτική συμφωνία επί της αρχής, για τη σύναψη συμφωνίας οικονομικής εταιρικής σχέσης. Στόχος είναι να τονώσει τις συναλλαγές αγαθών και υπηρεσιών, και να δημιουργήσει περισσότερες ευκαιρίες για επενδύσεις, τονίζει η Ευρωπαϊκή Επιτροπή.\nΜετά το Brexit η συγκεκριμένη συμφωνία αποτελεί ουσιαστικά την πρώτη μεγάλη επενδυτική κίνηση της ΕΕ σε μία προσπάθεια οικονομικής ανάπτυξης και δημιουργίας ευκαιριών. Πολλοί τομείς επηρεάζονται στο πλαίσιο εφαρμογής της νέας συνεργασίας μεταξύ των δύο πλευρών, όπως είναι οι δασμοί, οι εξαγωγές γεωργικών προϊόντων και τροφίμων, η αλιεία, οι υπηρεσίες, και τα βιομηχανικά προϊόντα.\nΠιο συγκεκριμένα, θα καταργηθούν οι δασμοί σε ποσοστό μεγαλύτερο από το 90% των εξαγωγών στην Ιαπωνία. Όταν η συμφωνία τεθεί πλήρως σε εφαρμογή, η Ιαπωνία θα έχει καταργήσει τους δασμούς στο 97% των αγαθών που εισάγονται από την ΕΕ, εξοικονομώντας περίπου 1 δισ. ευρώ ετησίως. Παράλληλα, η Ιαπωνία ως μία ιδιαίτερα σημαντική εξαγωγική αγορά για τους ευρωπαίους αγρότες και παραγωγούς τροφίμων με εξαγωγές αξίας άνω των 5.7 δισ. ευρώ ετησίως (4η μεγαλύτερη αγορά εξαγωγών γεωργικών προϊόντων της ΕΕ), θα επιτρέπεται να εισάγει το 87% της τρέχουσας αξίας των εξαγωγών γεωργικών τροφίμων εξ ολοκλήρου ατελώς.\nΓια παράδειγμα, το χοιρινό κρέας, το κύριο γεωργικό προϊόν που εξάγει η ΕΕ στην Ιαπωνία, θα έχει πλέον σχεδόν αδασμολόγητες εμπορικές συναλλαγές, οι δασμοί στο βόειο κρέας θα μειωθούν από το 38.5% στο 9% σε διάστημα 15 ετών, οι δασμοί στις εξαγωγές οίνου από την ΕΕ θα καταργηθούν καθολικά, όπως θα γίνει και στον τομέα του τυριού (η ΕΕ αποτελεί ήδη τον κυριότερο εξαγωγέα τυριού στην ιαπωνική αγορά) όπου μέχρι σήμερα υπήρχαν υψηλοί δασμοί της τάξεως του 29.8%, ενώ ως προς τα βιομηχανικά προϊόντα και την αγορά των υπηρεσιών θα υπάρξουν εξίσου σημαντικές μειώσεις.\nΗ συμφωνία αποσκοπεί στην προώθηση των επενδύσεων μεταξύ της ΕΕ και της Ιαπωνίας και στη δημιουργία ενός περισσότερο φιλικού προς τις επιχειρήσεις περιβάλλοντος επισημαίνει η Ευρωπαϊκή Επιτροπή. Η συμφωνία περιλαμβάνει όλα τα βασικά στοιχεία της Ευρωπαϊκής προσέγγισης για τη βιώσιμη ανάπτυξη και ευθυγραμμίζεται με άλλες πρόσφατες εμπορικές συμφωνίες της ΕΕ.


TRIFYLIANEWS - ΤΑ ΝΕΑ ΤΗΣ ΤΡΙΦΥΛΙΑΣ: 27/03/2011\nΜετεξεταστέα έμεινε το 2010 η Διεύθυνση Τροχαίας Μεσσηνίας στο επίπεδο αστυνόμευσης του Νομού και πρόληψης ατυχημάτων σύμφωνα με έρευνα του Πολυτεχνείου Κρήτης για τη συμβολή της Τροχαίας στη βελτίωση της οδικής ασφάλειας.\nΣύμφωνα με τα στοιχεία που δόθηκαν στη δημοσιότητα η Μεσσηνία βρίσκεται στην............................\n8η θέση μεταξύ των νομών ανάλογα με το βαθμό επικινδυνότητας το 2010 και στην πλέον χαμηλή θέση στην κατάταξη ανάλογα με την αποτελεσματικότητα της αστυνόμευσης για το ίδιο έτος.\nΌπως προκύπτει από ρεπορτάζ της εφημερίδας «Ο Κόσμος του Επενδυτή» από τα συμπεράσματα της έρευνας που διενεργήθηκε στο Εργαστήριο Συστημάτων Χρηματοοικονομικής Διοίκησης, με επικεφαλής τον καθηγητή Κώστα Ζαπουνίδη, προκύπτει ότι θα μπορούσε να έχει μειωθεί ακόμα περισσότερο ο αριθμός των θυμάτων, αλλά για διάφορους λόγους που πρέπει να διερευνηθούν, η χώρα μας εξακολουθεί να κινείται στην πρόληψη των τροχαίων στα πλέον χαμηλά επίπεδα.\nΣύμφωνα με τα συμπεράσματα της έρευνας πρέπει να ληφθούν δραστικότερα μέτρα αστυνόμευσης και να αυξηθεί η αστυνομική παρουσία σε επικίνδυνα σημεία του οδικού δικτύου, αλλά και μέσα στα αστικά κέντρα. Αυτό δε γίνεται μέχρι σήμερα, γεγονός που αποκαλύπτεται και από το ότι το αρχηγείο της ΕΛΑΣ έδωσε και φέτος εντολή σε όλες τις αστυνομικές διευθύνσεις να αυξήσουν σε σχέση με το 2010 κατά 10% τον αριθμό των κλήσεων για παραβάσεις του ΚΟΚ.\nΤο τμήμα της Τσακώνας στην εθνική οδό Τρίπολη - Καλαμάτα και το τμήμα από τη Ζαχάρω έως το Καλό Νερό της εθνικής οδού Πύργος - Κυπαρισσίας συμπεριλαμβάνονται στη λίστα με τα 10 πιο επικίνδυνα σημεία του εθνικού οδικού δικτύου της Ελλάδας. Σύμφωνα με την ανακοίνωση της Διεύθυνσης Τροχαίας του Αρχηγείου της ΕΛ.ΑΣ. τα 10 αυτά σημεία χαρακτηρίζονται ως επικίνδυνα με βάση.........................\nτον αριθμό των τροχαίων δυστυχημάτων και σοβαρών ατυχημάτων του 2010. Τα δυο τμήματα που αφορούν τη Μεσσηνία είναι ουσιαστικά οι οδικές πύλες εισόδου στο νομό. Ομως η κατασκευή των συγχρόνων αυτοκινητόδρομων που θα αντικαταστήσουν τους υπάρχοντες δρόμους είναι στον "αέρα", καθώς η χρηματοδότηση του τμήματος στην Τσακώνα δεν είναι διασφαλισμένη, ενώ το τμήμα της Ολυμπίας Οδού από τον Πύργο έως το Καλό Νερό υπάρχει κίνδυνος να μην κατασκευστεί εξαιτίας των γνωστών περιβαλλοντικών προβλημάτων στην περιοχή του Καϊάφα.\nΣύμφωνα με στοιχεία της Διεύθυνσης Τροχαίας του Αρχηγείου της ΕΛ.ΑΣ. τα 10 πιο επικίνδυνα σημεία του εθνικού οδικού δικτύου σε ολόκληρη την Ελλάδα είναι:\n1) Εθνική Οδός Μουδανιών – Κασσάνδρειας – Ποτίδαιας (καθ΄ όλη τη διαδρομή).\n2) Εθνική Οδός Τρικάλων – Καλαμπάκας (καθ΄ όλη τη διαδρομή).\n3) Εθνική Οδός Αντιρρίου – Ιωαννίνων (από το 183ο χιλιόμετρο – 196ο χιλιόμετρο μεταξύ των περιοχών Παναγιά – Χάνι Τερόβου).\n4) Εθνική Οδός Αντιρρίου – Ιωαννίνων (από το 119ο χιλιόμετρο – 127ο χιλιόμετρο, περιοχή Μενιδίου).\n5) Εθνική Οδός Αντιρρίου – Ιωαννίνων (από το 6ο – 10ο χιλιόμετρο, περιοχή Αντιρρίου).\n6) Εθνική Οδός Αθηνών – Πατρών (από το 188ο χιλιόμετρο – 205ο χιλιόμετρο, από την περιοχή Λαμπίρι έως το Ρίο).\n7) Εθνική Οδός Αθηνών – Θεσσαλονίκης (από το 216ο χιλιόμετρο – 260ο χιλιόμετρο, στην περιοχή Λαμίας).\n8) Εθνική Οδός Πύργου – Κυπαρισσίας (στο 57ο χιλιόμετρο, περιοχή Ζαχάρω – Καλό Νερό).\n9) Εθνική Οδός Τρίπολης – Καλαμάτας (από το 152ο – 157ο χιλιόμετρο, περιοχή Τσακώνα).\n10) Εθνική Οδός Χανίων – Ηρακλείου – Σητείας (από το 21ο – 31ο, στο 99ο, στο 115ο και στο 121ο χιλιόμετρο).\nΣημαντική νίκη στη μάχη της παραμονής που δίνει πέτυχε η Εράνη Φιλιατρών απέναντι στον Αθλητικό Όμιλο Κυπαρισσίας με 1-0 ............................\nΤο "χρυσό" γκολ για τους γηπεδούχους σημείωσε στο 2ο μόλις λεπτό ο Βασιλόπουλος.\nΥπέροχο θέαμα στο γήπεδο και από τις δύο ομάδες, που το ευχαριστήθηκαν εκατοντάδες φίλαθλοι που είχαν γεμίσει ασφυκτικά τις κερκίδες!\nΤα επόμενα παιχνίδια και για τις δύο ομάδες της Τριφυλίας είναι καθοριστικά για την παραμονή τους στην Δ' Εθνική αφού ακόμη δεν έχει τελειώσει και κριθεί ουσιαστικά και βαθμολογικά τίποτα με αρκετές ομάδες να είναι στην επικίνδυνη ζώνη του υποβιβασμού.\nΜε 1 - 0 προηγείται η Εράνη Φιλιατρών του Αθλητικού Ομίλου Κυπαρισσίας στο Τριφυλιακό ντέρμπι του 6ου Ομίλου της Δ' Εθνικής. Πριν λίγο οι δύο ομάδες οδηγήθηκαν στα αποδυτήρια για το ημίχρονο........................\nΤο μοναδικό γκόλ του α' ημιχρόνου πέτυχε στο 2ο μόλις λεπτό ο Βασιλόπουλος.\nΑσφυκτικά γεμάτες οι κερκίδες, πολύ καλό το παιχνίδι στο γήπεδο.\nΗ Διεθνής Ημέρα Κοινωνικής Εργασίας γιορτάζεται κάθε χρόνο στις 27 Μαρτίου, με πρωτοβουλία της Διεθνούς Ομοσπονδίας Κοινωνικών Λειτουργών (IFSW), για να..........................\nαναδείξει το έργο των κοινωνικών λειτουργών, που συχνά επιτελείται κάτω από αντίξοες συνθήκες.\nΗ Παγκόσμια Ημέρα Θεάτρου είναι η ετήσια γιορτή της διεθνούς θεατρικής κοινότητας, από το 1961, όταν πρωτοεμφανίσθηκε με πρωτοβουλία του...........................\nΔιεθνούς Ινστιτούτου Θεάτρου. Εορτάζεται κάθε χρόνο στις 27 Μαρτίου με θεατρικά δρώμενα και άλλες συναφείς με το θέατρο εκδηλώσεις, που διοργανώνονται από τα εθνικά τμήματα του Διεθνούς Ινστιτούτου Θεάτρου, μιας Μη Κυβερνητικής Οργάνωσης που συνενώνει τους επαγγελματίες του θεάτρου και συνεργάζεται στενά με την UNESCO.\nΤο Εκτελεστικό Συμβούλιο του Δ.Ι.Θ. επιλέγει κάθε φορά μια διεθνώς αναγνωρισμένη προσωπικότητα του θεάτρου από μια χώρα-μέλος για να γράψει το μήνυμα, το οποίο διαβάζεται σε όλα τα θέατρα και μεταδίδεται από τα Μ.Μ.Ε σε όλον τον κόσμο. Κατά καιρούς μήνυμα για την Παγκόσμια Ημέρα Θεάτρου έχουν γράψει οι: Ζαν Κοκτώ, Άρθουρ Μίλλερ, Λώρενς Ολίβιε, Ζαν Λουί Μπαρώ, Πήτερ Μπρουκ, Πάμπλο Νερούδα, Ευγένιος Ιονέσκο, Λουκίνο Βισκόντι, Μάρτιν Έσλιν, Ιάκωβος Καμπανέλλης, Αριάν Μνουσκίν, Ρομπέρ Λεπάζ, Αουγκούστο Μποάλ, Τζούντι Ντεντς κ.ά.\n"ΓΚΟΛΦΩ FOREVER!" από το Τριφυλιακό Ερασιτεχνικό Θέατρο.\nΤην παρωδία του γνωστού κλασικού έργου του Σπυρίδωνα Περεσιάδη «Γκόλφω», που έγραψε ο θεατρικός συγγραφέας και ηθοποιός Ντίνος Σπυρόπουλος παρουσιάζει το Τριφυλιακό Ερασιτεχνικό Θέατρο!\nΤο να παρωδήσεις ένα θρυλικό έργο δεν είναι εύκολο πράγμα, αλλά μια μεγάλη πρόκληση. Ποιά είναι η Γκόλφω; Μήπως η Ελλάδα; Μήπως η χαμένη μας ταυτότητα;\nΟι παραστάσεις.........................ΠΡΕΜΙΕΡΑ ΤΗΝ ΠΑΡΑΣΚΕΥΗ\n25 ΜΑΡΤΙΟΥ 2011 και ώρα 21.00\nΠαραστάσεις στα Φιλιατρά(στο Φουρναράκειο):\nΣάββατο 26/3 Κυριακή 27/3\nΠαρασκευή1/4 Σάββατο2/4 Κυριακή3/4\nΠαραστάσεις στην Κυπαρισσία (ΑίθουσαΤΕΕ):\nΠαρασκευή15/4 Σάββατο16/4 Κυριακή17/4\nΠαραστάσεις στους Γαργαλιάνους (Αίθουσα Πολιτιστικού):\nΣυνεδριάζει την Τρίτη το Περιφερειακό Συμβούλιο Πελοποννήσου.\nΣυνεδριάζει την Τρίτη, στις 4μμ στο «Αποστολοπούλειο Πνευματικό Κέντρο Δήμου Τρίπολης», το Περιφερειακό Συμβούλιο Πελοποννήσου με θέματα ημερήσιας διάταξης:...........................\n1. Προϋπολογισμός Περιφέρειας Πελοποννήσου έτους 2011.\n2. ΕΣΠΑ: Προγραμματική περίοδος 2007 - 2013.\nΕΙΣΗΓΗΤΗΣ: Ο Περιφερειάρχης Πελοποννήσου κ. Πέτρος Τατούλης.\nΑναρτήθηκε από Trifylianews στις 10:40:00 π.μ.\nΔΗΜΟΚΡΑΤΙΚΗ ΣΥΜΜΑΧΙΑ. Οι 38 προτάσεις για την Οικονομία!\n* για την προώθηση αποτελεσματικών διαρθρωτικών αλλαγών για την ενίσχυση του ανταγωνισμού.\n* για την μείωση της φορολογίας και την πάταξη της φοροδιαφυγής.\nΑκολουθούν οι 38 προτάσεις για την Οικονομία:............................\n* Πλήρης ιδιωτικοποίηση όλων των ΔΕΚΟ που ασκούν επιχειρηματική δραστηριότητα και άμεση αποκομματικοποίηση των διοικήσεων όλων των Δημόσιων Επιχειρήσεων.\n* Χαμηλούς φορολογικούς συντελεστές, τόσο στους άμεσους όσο και στους έμμεσους φόρους, με μείωση και σταθεροποίηση του φορολογικού συντελεστή επιχειρήσεων στο 20%.\n* Ριζική απλοποίηση όλων των φορολογικών διαδικασιών, με κατάργηση του κώδικα βιβλίων και στοιχείων και γενικότερα κατάργηση όλων των πολύπλοκων γραφειοκρατικών διατάξεων.\n* Μείωση του ΦΠΑ σε βασικά είδη διαβίωσης.\n* Νομοθετική και, αργότερα, συνταγματική κατοχύρωση των ισοσκελισμένων προϋπολογισμών.\n* Πρόσθετος δανεισμός μόνο με πλειοψηφία 180 βουλευτών.\n* Μέσα στην επόμενη δεκαετία το δημόσιο να λειτουργεί με τα 2/3 του σημερινού ανθρώπινου δυναμικού του και αυτό προϋποθέτει πλήρες πάγωμα των προσλήψεων για την επόμενη τουλάχιστον πενταετία.\n* Συστηματική και τολμηρή αξιοποίηση της δημόσιας περιουσίας.\n* Επιστροφή της 13ης και 14ης σύνταξης στους συνταξιούχους που λαμβάνουν το ΕΚΑΣ στο ύψος στο ύψος των 500 ευρώ.\n* Θέσπιση «ηλεκτρονικής υπογραφής» και «ηλεκτρονικής ταυτότητας» των επιχειρήσεων.\n* Μείωση των ασφαλιστικών εισφορών κατά 10% για να ευνοηθούν οι προσλήψεις.\n* Μείωση των ασφαλιστικών εισφορών κατά 50% τα πρώτα τρία χρόνια για νέες επιχειρήσεις.\n* Μείωση των ασφαλιστικών εισφορών και της άμεσης φορολογίας κατά 50% τα πρώτα τρία χρόνια για επιχειρήσεις που δημιουργούν νέοι κάτω από 30 ετών.\nΣύσκεψη Υπουργών με βουλευτές και στελέχη του ΠΑΣΟΚ της Περιφέρειας Πελοποννήσου.\nΕυρεία σύσκεψη που διήρκεσε πάνω από 8 ώρες, με τη συμμετοχή βουλευτών και στελεχών του ΠΑΣΟΚ της περιφέρειας Πελοποννήσου πραγματοποιήθηκε, την Τετάρτη 24/03/11, στα πλαίσια συναντήσεων – ανά περιφέρεια – βουλευτών και στελεχών του ΠΑΣΟΚ με τους Υπουργούς Υποδομών, Αγροτικής Ανάπτυξης, Υγείας, Περιφερειακής Ανάπτυξης, Περιβάλλοντος και Πολιτισμού. Εκ μέρους των βουλευτών της Πελοποννήσου, εκτός από την κ. Γιαννακοπούλου, στη συνάντηση παρέστησαν οι κκ. Φαρμάκη, Μανωλάκης, Κωνσταντινόπουλος και Γρηγοράκος.\nΠολλά και ενδιαφέροντα συζητήθηκαν στις παραπάνω συναντήσεις. Συνοπτικά, ανά Υπουργείο, μεταξύ άλλων, ελέχθησαν τα εξής:.............................\nΥπουργείο Υποδομών, Μεταφορών και Δικτύων: Τους βουλευτές ενημέρωσαν ο Υπουργός κ. Ρέππας και οι Υφυπουργοί κ. Βούγιας και Μαγκριώτης. Στη συζήτηση τέθηκαν όλα τα ζητήματα των δημοσιών έργων της περιφέρειας και της Μεσσηνίας ιδιαίτερα, συμπεριλαμβανομένων των καθυστερήσεων στην ολοκλήρωση τμημάτων του εθνικού οδικού δικτύου, την πορεία του έργου του περιμετρικού της Καλαμάτας και προεξαρχόντων των Παραδείσια – Τσακώνα και Ριζόμυλος - Κορώνη. Μεταξύ άλλων, ο Υπουργός ανέφερε ότι το ποσό που απαιτείται για τις απαλλοτριώσεις για το έργο του περιφερειακού της Καλαμάτας φτάνει συνολικά τα 30 εκατομμύρια ευρώ, περίπου, σύμφωνα με την προσωρινή τιμή μονάδος. Το ποσό αυτό ενδέχεται να αυξηθεί στο εφετείο, ενώ αναζητείται χρηματοδότηση για την αποπληρωμή των απαλλοτριώσεων. Ο Υπουργός κ. Ρέππας ενημέρωσε, επιπλέον, ότι το Παραδείσια – Τσακώνα αναμένεται να παραδοθεί με παράκαμψη γύρω στον Αύγουστο και μέσα στο φθινόπωρο το σύνολο του έργου. Στην ερώτηση της κ. Γιαννακοπούλου σχετικά με την πορεία των έργων της Ολυμπίας Οδού, ο Υπουργός υπενθύμισε ότι το ζήτημα είναι περίπλοκο λόγω της απόφασης του Συμβουλίου της Επικρατείας σχετικά με το γνωστό θέμα στον Καϊάφα, ενώ η υπόθεση με τις απαλλοτριώσεις εκκρεμούν. Σχετικά με το έργο Ριζόμυλος – Κορώνη, επισημάνθηκε από τον Υπουργό ότι η μελέτη δεν είναι ώριμη, σε αντίθεση με όσα ισχυρίζονται οι τοπικοί φορείς ότι η μελέτη είναι έτοιμη.\nΥπουργείο Αγροτικής Ανάπτυξης και Τροφίμων: Τους βουλευτές ενημέρωσε ο Υφυπουργός Αγροτικής Ανάπτυξης και Τροφίμων κ. Κουτσούκος. Έγινε εκτεταμένη συζήτηση για τα προβλήματα του αγροτικού τομέα στην Πελοπόννησο και ειδικά για το ελαιόλαδο. Σε αυτό το σημείο, η βουλευτής Μεσσηνίας κ. Νάντια Γιαννακοπούλου τόνισε την ανάγκη επαγρύπνησης των ελεγκτικών μηχανισμών και τη διενέργεια αυστηρών ελέγχων στην αγορά ελαιόλαδου προκειμένου να σπάσουν τα καρτέλ και να περιοριστούν οι ελληνοποιήσεις προϊόντων. Όπως, χαρακτηριστικά, ανέφερε η βουλευτής «οι ελεγκτικοί μηχανισμοί υπάρχουν και η ενεργοποίησή τους δεν κοστίζει τίποτα. Αντίθετα, προστατεύει τον παραγωγό και ενισχύει τον υγιή ανταγωνισμό». Επίσης, ζητήθηκε η αρωγή του Υπουργείου με κάθε τρόπο στην προσπάθεια της επέκτασης του ΠΟΠ «Καλαμάτα» σε όλο το νομό. Εκ μέρους του Υπουργείου, μεταξύ άλλων, τονίστηκε ότι για πρώτη φορά φέτος δεν θα επιβαρυνθεί ο Έλληνας αγρότης με τέλος ενεργοποίησης δικαιωμάτων με την υποβολή της ενιαίας αίτησης ΟΣΔΕ, η οποία θα αποσταλεί εξατομικευμένα, απευθείας στους παραγωγούς.\nΥπουργείο Υγείας και Κοινωνικής Αλληλεγγύης: Τους βουλευτές ενημέρωσε ο Υφυπουργός Υγείας και Κοινωνικής Αλληλεγγύης κ. Τιμοσίδης. Μεταξύ άλλων, η κ. Γιαννακοπούλου ζήτησε την συνέχιση της απρόσκοπτης λειτουργίας του Νοσοκομείου Κυπαρισσίας και την άμεση κάλυψη θέσεων υγειονομικού και νοσηλευτικού προσωπικού και στα δύο νοσοκομεία του νομού. Εκ μέρους της κυβέρνησης, ο κ. Τιμοσίδης ενημέρωσε ότι είναι στους σχεδιασμούς του Υπουργείου ο νέος υγειονομικός χάρτης της χώρας, ενώ ανακοίνωσε ότι εντός 10 ημερών θα προκηρυχθούν θέσεις επικουρικού προσωπικού για τις μονάδες υγείας της περιφέρειας Πελοποννήσου.\nΥπουργείο Περιφερειακής Ανάπτυξης και Ανταγωνιστικότητας: Τους βουλευτές ενημέρωσε ο Υπουργός κ. Χρυσοχοΐδης και οι Υφυπουργοί κ. Ρήγας και Ξυνίδης. Η κ. Γιαννακοπούλου τόνισε την ανάγκη δημιουργίας «ενός πλαισίου ταχέων επενδύσεων «fast – track» για το σύνολο των επιχειρήσεων, τόσο για τις μεγάλες όσο και για τις μικρότερες επενδυτικές δραστηριότητες και την αναγέννηση της μικρομεσαίας επιχείρησης». Ο Υπουργός, αφού αναφέρθηκε σε ορισμένες διατάξεις του νέου επενδυτικού νόμου και την ανάπτυξη στρατηγικής για την παραγωγική επανεκκίνηση της οικονομίας, ανακοίνωσε την άμεση αποπληρωμή των οφειλών από προηγούμενους αναπτυξιακούς νόμους. Διακήρυξε την εκκίνηση, τους προσεχείς μήνες, σειράς προγραμμάτων – «πακέτων» για την ανάπτυξη της επιχειρηματικότητας των νέων στην περιφέρεια, με σκοπό την παραμονή των νέων, «των καλύτερων μυαλών αυτής της χώρας», όπως χαρακτηριστικά είπε, «στον τόπο τους», απαντώντας σε σχετική ερώτηση της κ. Γιαννακοπούλου.\nΥπουργείο Περιβάλλοντος, Ενέργειας και Κλιματικής Αλλαγής: Τους βουλευτές ενημέρωσε η Υπουργός κ. Μπιρμπίλη και οι Υφυπουργοί κ. Σηφουνάκης και Μωραΐτης. Η βουλευτής Μεσσηνίας έθεσε ενώπιον της ηγεσίας του Υπουργείου, το μείζον ζήτημα που έχει ανακύψει με το νέο Γενικό Πολεοδομικό Σχέδιο Καλαμάτας για το οποίο έγινε γνωστό ότι θα πραγματοποιηθεί σύσκεψη με την παρουσία υπηρεσιακών παραγόντων άμεσα. Επιπλέον, η βουλευτής Μεσσηνίας αναφέρθηκε στο ζήτημα που έχει ανακύψει σχετικά με την εγκατάσταση φωτοβολταϊκών από αγρότες. Η Υπουργός ανέφερε σχετικά, ότι οι αιτήσεις ξεπέρασαν κατά πολύ τα όρια που μπορεί να στηρίξει το δίκτυο της ΔΕΗ. Η Υπουργός διαβεβαίωσε την κ. Γιαννακοπούλου ότι το Υπουργείο θα αναλάβει πρωτοβουλίες με τις οποίες θα ξεπεραστεί στην ολότητά του το ζήτημα στην Πελοπόννησο και ιδιαίτερα στη Μεσσηνία. Αναλυτικά, η κ. Μπιρμπίλη ενημέρωσε την κ. Γιαννακοπούλου ότι στη Μεσσηνία το 50% των αιτήσεων έχει ικανοποιηθεί, συγκεκριμένα 77 από τις 160 αιτήσεις, ενώ μέχρι τις αρχές Μαΐου θα ικανοποιηθούν και οι υπόλοιπες αιτήσεις. Για τις νέες αιτήσεις, έγινε γνωστό ότι από εδώ και στο εξής θα εξετάζονται «ad hoc» - κατά περίπτωση. Για τα σχέδια διαχείρισης υδάτων, η κ. Υπουργός ενημέρωσε τους βουλευτές ότι «προχωράνε», καθώς μέσα στο 2011 θα ολοκληρωθούν τα προσχέδια και μέσα στο 2012 τα ολοκληρωμένα σχέδια. Σχετικά με το θέμα των βιολογικών καθαρισμών γενικά, τονίστηκε από την Υπουργό ότι είναι στις προτεραιότητές της και βρίσκεται ήδη σε συνεργασία με την τοπική αυτοδιοίκηση. Το ζήτημα της διαχείρισης των απορριμμάτων στην περιφέρεια τέθηκε, επίσης, επί τάπητος, για το οποίο η κατάσταση χαρακτηρίστηκε ως «τελματώδης» και η συνεργασία Υπουργείου και Περιφέρειας ως «επιβεβλημένη» για την επίλυση του ζητήματος.\nΥπουργείο Πολιτισμού και Τουρισμού: Την ενημέρωση των βουλευτών ανέλαβε ο Υφυπουργός Πολιτισμού και Τουρισμού κ. Νικητιάδης. Στις αρχικές ανησυχίες της κ. Γιαννακοπούλου για την πορεία του τουρισμού στην Πελοπόννησο το ερχόμενο καλοκαίρι, ο Υφυπουργός ισχυρίστηκε ότι «ο τουρισμός θα πάει πολύ καλά και ειδικά στην Πελοπόννησο». Στη συνέχεια, η κ. Γιαννακοπούλου ζήτησε την ενίσχυση της χρηματοδότησης για τις ανασκαφές στην αρχαία Μεσσήνη και την αποκατάσταση – συντήρηση των κάστρων Πύλου, Μεθώνης, Κορώνης και Ανδρούσας. Η συζήτηση στη συνέχεια επικεντρώθηκε στο Μέγαρο χορού Καλαμάτας, όπου ο Υφυπουργός ανέφερε ότι έχει ενταχθεί στο ΕΣΠΑ και εξετάζεται η πολύπλευρη αξιοποίησή του. Στη συνέχεια και με αφορμή πρόσφατα δημοσιεύματα, η κ. Γιαννακοπούλου αναφέρθηκε στην ανάγκη επιβολής κανόνων διαφάνειας τόσο στις διαφημίσεις του ΟΠΑΠ όσο και στις κοινωνικές επιχορηγήσεις του. Στην πορεία της συνεργασίας, η κ. Γιαννακοπούλου αναφέρθηκε σε ζητήματα που άπτονται των αρμοδιοτήτων της Αρχαιολογικής Υπηρεσίας, για την οποία τόνισε ότι «είναι παράλογο από τη μία να ζητάμε ανάπτυξη και από την άλλη οι επενδύσεις στην Ελλάδα να σκοντάφτουνε στην Αρχαιολογική Υπηρεσία και το περιβάλλον. Είναι ένα ζήτημα που πρέπει να αντιμετωπίσουμε, τόσο για τις μεγάλες όσο και για τις μικρές επενδύσεις, με τον απαιτούμενο σεβασμό αλλά χωρίς υπερβολές. Πρέπει να γίνει καταγραφή των επενδύσεων που έχουν κολλήσει για αρχαιολογικούς και περιβαλλοντικούς λόγους σε ολόκληρη την περιφέρεια, προκειμένου να αντιμετωπιστούν συγκεκριμένα και άμεσα», τόνισε η βουλευτής. Κλείνοντας τη συνάντηση, ο κ. Νικητιάδης τόνισε ότι για συγκεκριμένα ζητήματα θα ενημερώσει τους βουλευτές ο Υπουργός κ. Γερουλάνος που θα επισκεφθεί την Περιφέρεια Πελοποννήσου, άμεσα.\nΜνημόνιο Συνεργασίας Περιφέρειας Πελοποννήσου και Επαρχίας Σαανσι της Λαϊκής Δημοκρατίας της Κίνας!\nΜνημόνιο συνεργασίας σε θέματα πολιτισμού, τουρισμού και γεωργίας θα υπογραφεί την Δευτέρα 28 Μαρτίου στην Τρίπολη μεταξύ του Περιφερειάρχη Πελοποννήσου κ. Πέτρου Τατούλη και του Προέδρου του Κογκρέσου της Επαρχίας Σαανσί της Λαϊκής Δημοκρατίας της Κίνας.\nΑντιπροσωπεία της Κυβέρνησης και του Κογκρέσου της Επαρχίας Σαανσί της Λαϊκής Δημοκρατίας της Κίνας θα βρίσκεται την Δευτέρα την Τρίπολη μετά από πρόσκληση της Περιφέρειας Πελοποννήσου. Επικεφαλής της αντιπροσωπείας είναι ο............................\nΠρόεδρος του Κογκρέσου κ. Zhao Leji. Η αποστολή συνοδεύεται από πενταμελή αντιπροσωπεία, η οποία με την ευκαιρία της υπογραφή του μνημονίου συνεργασίας θα προβεί σε εκτενή παρουσίαση της Διεθνούς Φυτοκομικής Έκθεσης η οποία θα πραγματοποιηθεί από 28 Απριλίου έως 22 Οκτωβρίου 2011 στην πρωτεύουσα Σιάν.\nΥποδοχή της αποστολής των Κινέζων Αξιωματούχων θα γίνει στον Ισθμό, και θα ακολουθήσει περιήγηση στις Μυκήνες και την Επίδαυρο πριν την επίσκεψη τους στην Τρίπολη, όπου και θα πραγματοποιηθούν συναντήσεις, συνομιλίες και η υπογραφή του μνημονίου συνεργασίας μεταξύ των δύο Περιφερειών.\nΗ πόλη Σιάν, πρωτεύουσα της επαρχίας Σαανσί, έχει κάνει αδελφοποίηση με την πόλη της Καλαμάτας από το 2007.\nΗ υπογραφή του μηναίου θα γίνει στην αίθουσα του Αρκαδικού Μουσείου Τέχνης και Ιστορίας στο Ξενοδοχείο ΔΡΥΑΔΕΣ στο Λεβίδι, τη Δευτέρα 28 Μαρτίου 2011 και ώρα 5:00μ.μ.


Υπάλληλος Τουριστικού Γραφείου - GlobalCert\nΩς Στέλεχος Τουριστικού Γραφείου ορίζεται ο εργαζόμενος που κατέχει τις απαραίτητες οριζόντιες γνώσεις, ικανότητες και δεξιότητες ώστε να παρέχει υποστηρικτική διοικητική εργασία στο διοικητικό τομέα του συνόλου της τουριστικής επιχείρησης/φορέα/οργανισμού.\nΕιδικότερα, το Στέλεχος Τουριστικού Γραφείου:\n- Υποστηρίζει τη διοίκηση για την επίτευξη των στόχων της τουριστικής επιχείρησης.\n- Υποστηρίζει την εφαρμογή επιστημονικών και διοικητικών μεθόδων και πρακτικών στην παραγωγή, διανομή και προώθηση τουριστικών προϊόντων.\n- Υποστηρίζει τον οικονομικό προγραμματισμό και την οικονομική δραστηριότητα της τουριστικής επιχείρησης.\n- Υποστηρίζει τη διοίκηση των ανθρωπίνων πόρων της τουριστικής επιχείρησης.\n- Είναι γνώστης των σύγχρονων εφαρμογών Η/Υ στον τουρισμό, γενικά.\nΠαρουσίαση LEVEL 7 TESOL


Πώς μια εξαιρετική ιδέα μπορεί να αφυδατωθεί. Η συγκοινωνία με τα χωριά, όχι μόνο του δήμου Ναυπλιέων (του Μπ. Αντωνιάδη)\nτης ΑΛΛΗΣ ΠΡΟΤΑΣΗΣ\nΩς εδώ τα πράγματα είναι εξαιρετικά και αξίζουν συγχαρητήρια σ΄ αυτούς που υπέβαλαν την πρόταση. Ας δούμε όμως το πρακτικό μέρος της υλοποίησης, όπως αυτό περιγράφεται στην προγραμματική σύμβαση. Η προγραμματική σύμβαση θα διαρκέσει τρία χρόνια,με συνολικό ποσό 684.461 ευρώ, μαζί με ΦΠΑ. Αυτό προκύπτει από τα δρομολόγια που περιγράφονται, τις αποστάσεις από το Ναύπλιο και το κόστος μεταφοράς. Από τα χρήματα θα αφαιρεθούν τα εισιτήρια που θα εκδίδονται καιτο υπόλοιπο ποσό θα επιδοτείται. Ας ξεκινήσουμε από τα προτεινόμενα δρομολόγια. Πώς διαμορφώνονται; Γιατί δεν μπορούν να είναι ευέλικτα, σε σχέση με τις ανάγκες των κατοίκων, οι οποίοι με διάφορους τρόπους θα μπορούν να δηλώνουν το ενδιαφέρον για τη μεταφορά; Γιατί να θεωρήσουμε προβληματικό το υπάρχονδρομολόγιο Ναύπλιο – Ν. Κίος- Άργος και αυτό να εντάσσεται στην πρόταση; Θα μπορούσα στον κατάλογο των προτεινόμενων δρομολογίων να καταθέσω πολλές ενστάσεις, το ζητούμενο ωστόσο είναι να βρεθεί μια πρόταση εφικτή. Τα προτεινόμενα δρομολόγια δεν είναι μόνο για χωρία του δήμου Ναυπλιέων (Ίρια, Καρνεζαίικα, Αραχναίο κ.λ.π) αλλά και διαδρομές όπως για Τραχεία, Κρανίδι, Επίδαυρο, Μυκήνες κλπ.\nΠαρά τις πολλές ενστάσεις μας (τις καταθέσαμε και στο δημοτικό συμβούλιο) για τα συνημμένα κύρια στοιχεία της προγραμματικής (δρομολόγια, κόστη, περιοχές κλπ) ψηφίσαμε την προγραμματική σύμβαση, πιστεύοντας ότι μπορεί με καλή διάθεση και συνεργασία των φορέων να διορθωθούν αρκετά πράγματα.


Λόγια αγάπης από τη Γερόντισα Γαβριηλία\nΑναδημοσίευση από: http://www.myriobiblos.gr/texts/greek/monasticism/gabriel.htm\n1. Κάθε τόπος μπορεί να γίνει τόπος Ανάστασης. Φτάνει να ζείς την\nΤαπείνωση τού Χριστού. 2. Να κοιμάσαι. Φτάνει να είσαι σέ εγρήγορση. 3. Υπάρχουν άνθρωποι που αγρυπνούν για μερικούς, και υπάρχουν άνθρωποι που αγρυπνούν για όλους. 4. Όχι μιά γνώση που μαθαίνεις, αλλά μιά γνώση που παθαίνεις. Αυτή είναι η Ορθόδοξη Πνευματικότητα. 5. Μη θέλεις τα πολλά, τα παραδίπλα σου, ή τα πέρα μακρυά. Αντίθετα φρόντισε αυτό το λίγο που έχεις να το Αγιάσεις. 6. Μία είναι η Μόρφωση: το να μάθουμε πώς να\nαγαπάμε τον Θεό. 7. Δεν υπάρχει τίποτε πιο φθηνό από το χρήμα. 8. Καλύτερα η Κόλαση εδώ, παρά στον Άλλο Κόσμο. 9. Δεν είναι αυτό που λέμε, αλλά αυτό που ζούμε. Δεν είναι αυτό που κάνουμε, αλλά αυτό που είμαστε. 10. Φόρεσα το Ράσο, και δέν μιλώ πια αν δεν με ρωτήσουν. Το Ράσο μιλά. 11. Άν έχεις αγάπη για όλο τόν κόσμο, όλος ο κόσμος είναι όμορφος. 12. Κάποιος είπε ότι Χριστιανός είναι αυτός που εξαγνίζει την αγάπη και αγιάζει την εργασία . 15. Ο σκοπός είναι ακόμα κι όταν στο κεφάλι έχουμε τόν... Παράσιτο, στην καρδιά μας να έχουμε τόν Παράκλητο. 16. Γινόμαστε το αντικατόπτρισμα του Ουρανού με το Γενηθήτω το Θέλημά Σου ως εν Ουρανώ και επί της Γης. 17. Όποιος αγαπά δεν το νοιώθει. Όπως δέν νοιώθει ότι αναπνέει. 18. Όταν είναι ανοιχτές οι πόρτες του Ουρανού, είναι ανοιχτές και στη Γη. 19. Όταν δεν περισπάται ο νους στα κοσμικά και είναι ενωμένος με τον Θεό, τότε και η καλημέρα που θα πούμε, είναι σαν να δίνει ευλογία. 20. Το όχι και κάθε άρνηση καταστρέφει την ενέργειά μας. 21. Δεν πρέπει να υπάρχουμε μπροστά στο κατ' εικόνα και ομοίωσιν του Άλλου. 22. Στη ζωή μας, στην αρχή έχουμε ανάγκη από την παρουσία κάποιου άλλου προσώπου αγαπητού ή φιλικού. Όσο προχωρούμε, ο Ένας, ο Θεός, μάς γεμίζει με την Αγάπη και την Χαρά Του τόσο ώστε Κανένας να μην χρειάζεται πιά. Όλα αυτά τα κάνει στην αρχή η ψυχή γιατί ακόμα δεν ξέρει Ποιον αγαπά και θαρρεί πως είναι εκείνος ο άνθρωπος... 23. Ο Θεός πολλές φορές δεν θέλει την πράξη, αλλά την διάθεση. Του αρκεί να σε δει πρόθυμο να κάνεις την Εντολή Του. 24. Ο Ιησούς Χριστός έδωσε την χρυσή τομή: και μόνος και μαζί με τους άλλους. 25. Ο Θεός όταν μας έκανε, μάς έδωσε την Ζωή και μας εμφύσησε το Πνεύμα Του. Αυτό το Πνεύμα είναι η Αγάπη. Όταν μάς εγκαταλείψει η αγάπη, τότε γινόμαστε πτώματα. Είμαστε νεκροί πιά. 26. Ο Χριστιανός πρέπει να σέβεται το Μυστήριο της Υπάρξεως στον Καθένα και στο Κάθε τι. 27. Για να φτάσεις στο δεν υπάρχω, αγαπάς, αγαπάς, αγαπάς κι έτσι ταυτίζεσαι απόλυτα με τόν Άλλο, τον εκάστοτε Άλλο, και τότε στο τέλος της ημέρας αναρωτιέσαι: Θέλω τίποτε; Όχι. Επιθυμώ τίποτε; Όχι. Μου λείπει τίποτε; Όχι... Αυτό είναι! 28. Ο πνευματικά προχωρημένος άνθρωπος είναι αυτός που έφτασε να μην έχει «υπόσταση» και που έχει κατανοήσει βαθύτατα ότι ό,τι του συμβαίνει είναι είτε Θέλημα του Θεού, είτε Παραχώρηση του Θεού. 29. Μόνο όταν σταματήσει ο άνθρωπος τα διαβάσματα τα εκτός Ευαγγελίου, αρχίζει η πραγματική εσωτερική του πρόοδος. Τότε μόνο, ενωμένος με τόν Θεό διά της Ευχής, μπορεί να ακούσει το Θείο Θέλημα. 30. Να μην θέλεις ποτέ τίποτε, παρά μόνο το Θέλημά Του και να δέχεσαι με αγάπη τα κακά που σού έρχονται. 31. Μη συσχετίσεις ποτέ τον άνθρωπο με τον κακό τρόπο που σου φέρεται. Νά βλέπεις μέσα στην καρδιά του τον Χριστό. 32. Ποτέ να μην λές «γιατί περνώ αυτό»; Ή όταν βλέπεις τόν άλλο με τη γάγγραινα, τον καρκίνο ή την τύφλωση, να μην λές «γιατί το περνά αυτό»; Αλλά να παρακαλείς τον Θεό να σου χαρίσει το όραμα της άλλης όχθης... Τότε θα βλέπεις όπως οι Άγγελοι τα γινόμενα εδώ όπως πραγματικά είναι: ΟΛΑ στο σχέδιο τού Θεού. ΟΛΑ. 33. Κάποιος σοφός είπε. Άν είναι να ζεις για τον εαυτό σου, καλύτερα να μην γεννιέσαι. 36. Η Αχίλλειος πτέρνα των ανθρώπων βρίσκεται στις πολλές κουβέντες και στις συζητήσεις. 37. Το να είσαι ταπεινός ισοδυναμεί με το να μη θέλεις ποτέ να έχεις τύψεις συνειδήσεως. 38. Όταν έχεις λογισμό κατάκρισης, να παρακαλάς τόν Θεό να σού τον πάρει εκείνη την ώρα για να μπορέσεις να αγαπήσεις αυτό το πρόσωπο όπως το αγαπά Εκείνος. Τότε, ο Θεός θα σε βοηθήσει και θα δεις τα δικά σου παραπτώματα. Άν ο Χριστός ήταν ορατός, θα μπορούσες να έχεις κατάκριση; 39. Άν κάποιος δεν σου αρέσει, σκέψου ότι στο πρόσωπό του βλέπεις τον Χριστό. Τότε, δεν θα τολμήσεις ούτε να σκεφτείς να πεις λόγο κατάκρισης. 40. Πρέπει να αγαπάμε τους ανθρώπους και να τους αγκαλιάζουμε όπως μας τους φέρνει ο Θεός. Έτσι ορίζει ο Ίδιος ο Κύριος και η Ορθόδοξη Παράδοση. 41. Κανένας δεν πρέπει να γίνεται δούλος ανθρώπου. Είμαστε δούλοι μονάχα του Θεού. Ηγοράσθητε γαρ τιμής, λέει ο Απόστολος. H δουλοπρέπεια δεν πρέπει να υπάρχει. 42. Αυτά που λέμε μένουν στην Αιωνιότητα. 43. Μόνο όταν τελειοποιηθείς στην Αγάπη μπορείς να φτάσεις στην Απάθεια. 44. Αντιξοότητες έχουν μόνον όσοι δεν κάνουν κάτι με πραγματική αγάπη. 45. Η κρίση είναι φυσικό να έρχεται στον άνθρωπο. Η κατάκριση και η επίκριση, γίνονται από κακία. Η Διάκριση είναι δώρο Θεού και πρέπει να προσευχόμαστε για να την δεχτούμε. Είναι απαραίτητη για την προστασία μας και την πρόοδο μας. 46. Η ζωή της Εκκλησίας βρίσκεται πέρα από κάθε ηθική πειθαρχία ή θρησκευτικά καθήκοντα. Είναι υπέρβαση της Ηθικότητας στην Πνευματικότητα. 47. Ο αναποφάσιστος άνθρωπος δεν συμμετέχει στην ζωή. 48. Ο Θεός, όταν πρέπει, στέλνει κάποιον κοντά μας. Όλοι είμαστε συνοδοιπόροι. 49. Η γλώσσα του Θεού είναι η σιωπή. 50. Όποιος ζει στο Παρελθόν, είναι σαν τον πεθαμένο. Όποιος ζει στο Μέλλον με την φαντασία του, είναι αφελής, γιατί το Μέλλον είναι μόνον του Θεού. Η Χαρά του Χριστού βρίσκεται μόνο στο Παρόν. Στο Αιώνιο Παρόν του Θεού. 51. Προορισμός μας είναι να λατρεύουμε τον Θεό και ν' αγαπάμε τους συνανθρώπους μας. 52. Η ευτυχία και η γαλήνη είναι στην εκτέλεση των Εντολών Του. 53. Η σπουδαιότερη Φιλανθρωπία είναι να μιλάς καλά για τους ανθρώπους.\n54. Και να θέλω, δεν μπορώ να στεναχωρηθώ. Όταν στεναχωριόμαστε, είναι σαν να λέμε στον Θεό: «Δεν συμφωνώ. Δεν τα κάνεις καλά». Ύστερα, είναι και αχαριστία... 55. Η ομιλία μπρος και μέσα στην Ομορφιά είναι περιττή. Ταράζει την αρμονία. 56. Με την επίκληση του Ονόματος του Χριστού σφυροκοπάμε το Εγώ μας. 57. Το Καντήλι της ψυχής μας είναι που πρέπει να είναι πάντα αναμμένο. Ακοίμητο. 58. Δίνοντας χαρά στους άλλους, εσύ την νοιώθεις πρώτα. 59. Καλύτερα να κάνεις Προσευχή με το στόμα παρά να μην κάνεις καθόλου. 60. Ο Θεός να παρεμβάλλεται μεταξύ εσού και του σκοπού σου. Όχι ο σκοπός σου μεταξύ εσού και του Θεού. 61. Η επιθανάτια αγωνία είναι η προσπάθεια που κάνει η ψυχή να ελευθερωθεί και να τρέξει να απαντήσει τον Κύριο. 62. Η αλληλογραφία είναι ο μόνος τρόπος που συνδυάζει μοναξιά και συντροφιά. 63. Θαύμα είναι η κανονική πορεία των πραγμάτων, όπως την θέλει ο Θεός. Αυτό που λέμε Θαύμα, για τον Θεό είναι το φυσικό. 65. Αν κάτι ανάποδο μας συμβεί, να μη ρωτήσουμε ποίος φταίει. Γιατί μόνο εμείς φταίμε. Στην προσευχή μας, αν το ζητήσουμε, θα ανακαλύψουμε τον λόγο. Ή δεν αγαπήσαμε όσο έπρεπε, ή παραβήκαμε κάποιαν άλλην Εντολή, ή λάθος χειρισμό κάναμε, ή προηγηθήκαμε εκεί που δεν έπρεπε, ή βασιστήκαμε εκεί που δεν έπρεπε. 66. Όταν χάσουμε κάτι, να λέμε: «Απάλλαξε με έτσι Κύριε κι από κάθε κακή σκέψη που κάνω για τον Πλησίον μου». 67. Η μέριμνα είναι γι' αυτούς που δεν έχουν Πίστη. 68. Η αγάπη είναι μόνο πάνω στον Σταυρό. 69. Δυσκολεύουν οι σχέσεις όταν το Εγώ στέκεται πάνω από το Εσύ. 70. Ο Θεός όπως αγαπάει εσένα, έτσι αγαπά και τους εχθρούς σου. 71. Θέλεις να προσευχηθείς; Ετοιμάσου να απαντήσεις μυστικά τον Κύριο. 72. Μερικοί άνθρωποι γίνονται δοχεία της Δυνάμεως του Σκότους κατά Παραχώρηση Θεού για ατομική μας δοκιμασία και πρόοδο. 73. Δεν πρέπει να ταράζεσαι, γιατί η ταραχή απομακρύνει κάθε Βοήθεια. 74. Αν κατορθώσει κανείς να συζή με τον κόσμο, όπως το λάδι και το νερό στο καντήλι που δεν ανακατεύονται, τότε είναι εν Θεώ. Εν τω κόσμω αλλ΄ ουκ εκ του κόσμου. 75. Όλοι είμαστε δοχεία. Πότε του Φωτός και πότε του Σκότους. 76. Την ώρα της κρίσεως και του προβλήματος, μην ανοίξεις το στόμα σου. Μην πεις τίποτε γιατί θα το μετανιώσεις χίλιες φορές. Πες το στους Αγγέλους να το πάνε στα Πόδια του Κυρίου και ζήτησέ Του Άγγελον Ειρήνης για να ειρηνεύσεις. 77. Οι άνθρωποι καμμιά φορά μας ζητούν οδηγίες ή συμβουλές για να κρυφτούν πίσω τους. Μετά θα «φταίς» εσύ... Αλλά είναι πολύ πιθανό να μην τα εφαρμόσουν, οπότε είναι κόπος χαμένος. 78. Όταν το εγώ σπάσει και γίνει εσύ, κι όταν και το εσύ σπάσει και γίνουν και τα δυό μαζυ Εκείνος, τότε όλοι μας γινόμαστε δικοί Του. 79. Αν ποτέ νοιώσεις φόβο, κλείσε τ' αυτιά και λέγε την Ευχή. 80. Μόνο όταν σχολάμε δίνουμε την ευκαιρία στους Αγγέλους να κάνουν κάτι. 81. Κάνε εσύ αυτό που πρέπει να κάνεις, κι ο Θεός θα κάνει κι Εκείνος αυτό που πρέπει να κάνει. 82. Όταν για κάτι νοιώθεις ένα ξεσήκωμα, μία λαχτάρα, ένα «αχ», τότε, μετά από ένα χρονικό διάστημα που ο Θεός καθορίζει θα γίνει. 83. Εμείς οι ίδιοι δεν μπορούμε ν΄ απαλλαγούμε από κανένα μας ελάττωμα. Εκείνος μας τα βγάζει· ένα-ένα. 84. Πρέπει κάθε μέρα να Του ζητάμε να μας σπάσει το Θέλημα και να το κάνει Δικό\nΤου για να γίνουμε όπως Εκείνος θέλει. 85. Δεν πρέπει να παραδοθούμε στο Θέλημά Του. Αυτό το κάνουν οι στρατιώτες. Εμείς τα Παιδιά Του, πρέπει να Του το προσφέρωμε το θέλημά μας μαζύ με όλον τον εαυτό μας. Στο χάλι του. και να Του πούμε: «Σου προσφέρω όλα μου τα στραβά και τα ατελή. Κάνε τα ίσια». 86. Η Χάρις του Θεού έρχεται όταν σηκώσουμε το χέρι μας. Αυτό, είναι η Πίστη που έλκει την Χάρη του Θεού. Γιατί ο Θεός είναι έτοιμος να δώσει την Χάρη Του, αλλά πού είναι το χέρι; Ο Θεός «βρέχει» την Χάρη Του, κι εμείς ή φοράμε καπέλλο ή κρατάμε ομπρέλα... 87. Αν βρεθεί ξένος που θα κατακρίνει την Ελλάδα ή την Ορθοδοξία, δεν θα ταυτίζεις τα λεγόμενα με τον άνθρωπο, αλλά και δεν θα του αναφέρεις ποτέ τα χαρμόσυνα, όπως είναι η ανεύρεσις τιμίων Λειψάνων ή άλλα θαυμαστά που συμβαίνουν εδώ. 88. Δεν πρέπει να συζητάς για απόντες. 89. Ζούμε στην Ματαιότητα και νομίζουμε ότι κάπου ζούμε. Κακόμοιροι άνθρωποι... 90. Αχ Κύριε! Συγχώρεσέ μας που καμμιά φορά περπατάμε καμαρωτά σαν τα πετειναράκια με το λοφίο τους που νομίζουν ότι κάποια είναι. 91. Κακόμοιροι άνθρωποι! Εκλαμβάνουμε το φθαρτό για Αθάνατο και το Αθάνατο για ανύπαρκτο. 92. Το κακόμοιρο το κρεμμύδι! κι αυτό την προσφορά του δίνει το κατά δύναμιν... 93. Τι ωραίο που είναι το Μυστήριο του Αύριο! 94. Ο Άνθρωπος μία φορά παίρνει το μάθημά του. Άμα δεν το πάρει την πρώτη, θα πει ότι κάτι τρέχει στο υποσυνείδητό του που τον εμποδίζει. 95. Ο Κύριος είπε: όποιος θέλει κάτι, πιστεύοντας θα το λάβει. Φθάνει να είναι σύμφωνο το αίτημα με τις Εντολές του Θεού, δηλαδή με την Αγάπη. 96. Μη στερείς τους άλλους από τα ψίχουλα που πέφτουν από το τραπέζι, από τον Άρτο της Ζωής που σου προσφέρει Ολόκληρο ο Κύριος. Όλοι πεινούν και διψούν για Αγάπη, σαν τον Λάζαρο που τρεφόταν από τα ψιχία που πέφταν από το τραπέζι του Πλουσίου. 97. Δεν έχουμε δικαίωμα να μη λάμπουμε εξ αντανακλάσεως το Φως του Κυρίου. Δεν πρέπει να είναι τίποτα υπό το μόδιον... 98. Όλα έχουν δύο όψεις, σαν δίκοπο μαχαίρι. Εκείνο που σήμερα δημιουργεί, αύριο καταστρέφει. Ο νοών νοείτω. 99. Σ' ένα καράβι, μπορεί μερικοί ναύτες να σκοτώνονται και να τρώγονται. Το καράβι όμως πάει το ταξείδι του και φτάνει στον προορισμό του. Έτσι και η Εκκλησία. Γιατί στο τιμόνι είναι ο Χριστός. 100. Αν ήξερες ότι δεν είσαι Εδώ, θα ήσουν Εκεί. 101. Για να γίνει το θαύμα αρκεί να αγαπάμε. Ούτε η προσευχή, ούτε το καμποσχοίνι έχουν τέτοια δύναμη. 102. Η πείρα μου με δίδαξε ότι κανένας δεν μπορεί να βοηθήσει κανέναν, παρ΄ όλη τη θέληση και την αγάπη, η βοήθεια έρχεται μόνον όταν έρθει η Ώρα του Θεού, από τον Έναν. 105. Είμαστε χρήσιμοι μόνο όταν δεν υπάρχουμε για τον εαυτό μας.\nΚαι το αντίθετο. 106. Δεν πρέπει να παίρνουμε αποφάσεις για τους άλλους. Να το αφήνουμε στους Αγγέλους, κι αυτοί βρίσκουν πάντα την καλύτερη λύση. 108. Σαν τον\nΣίμωνα τον Κυρηναίο πρέπει να είμαστε πάντα έτοιμοι να τρέξουμε εις βοήθειαν του συνανθρώπου. Δημιουργία αρχείου: 10-4-2009.


Survivor spoiler: Αυτή η ομάδα κερδίζει σήμερα την ασυλία!\nSurvivor spoiler: Αγώνας ασυλίας σήμερα (17/03) με την Ελλάδα να έχει κάνει το 1-0 και την Τουρκία να θέλει να ισοφαρίσει! Ποιος κερδίζει;\nΧτες Σάββατο η ελληνική ομάδα να πήγε εξαιρετικά! Η αύρα του Πατρίκ Ογκουνσότο ήταν ιδανική για να αλλάξει το κλίμα στην Ελλάδα και να φτάσει εύκολα σε μια νίκη με 10-6! Ωστόσο όπως είπε και ο Πάτρικ χτες σήμερα το ματς ξεκινάει από 0-0 για να μην υπάρχει χαλάρωση! Ποια ομάδα θα κερδίσει; Το Athensmagazine.gr είναι εδώ για να σας μεταφέρει το παρασκήνιο από τον Άγιο Δομίνικο!\nΠάμε στο αγωνιστικό κομμάτι! Για τρίτη φορά οι δύο ομάδες στο Survivor θα αγωνιστούν σε στίβο μάχης που ξεκινάει από την θάλασσα! Και τις τρεις προηγούμενες φορες νικήτρια ομάδα ήταν η Τουρκία! Άρα έχει ένα προβάδισμα παραπάνω! Ο στόχος είναι αρκετά απαιτητικός, όμως οι Τούρκοι έχουν αποδείξει πως όταν βγαίνουν από μάχη που είναι στην θάλασσα είναι πιο ψύχραιμοι στις βολές!\nΘα καταφέρουν όμως να ισοφαρίσουν; Οι αρχικές πληροφορίες του Athensmagazine.gr αναφέρουν πως η Τουρκία θα κάνει απόψε το 1-1, ωστόσο αυτό θα το μάθετε σίγουρα από το live που σας έχουμε το βράδυ αλλά και την δεδομένη διαρροή του Athensmagazine.gr!\nΠληροφορίες μας πάντως αναφέρουν πως η ασυλία συνολικά θα πάει σε ελληνικά χέρια με την Ελλάδα να κερδίζει στο τρίτο ματς, να κάνει το 2-1 και να αναγκάζουν τους Τούρκους να διώξουν ένα άτομό τους! Ωστόσο αυτές είναι οι πρώτες μας πληροφορίες που δεν είναι ακόμα απόλυτα επιβεβαιωμένες!\nΕφόσον λοιπόν η ασυλία θα πάει σε ελληνικά χέρια η Τουρκία καλείται να δώσει 3 υποψήφιους προς αποχώρηση! Ασυλία έχει σίγουρα ο Εμρέ, που μπήκε μόλις χτες στο παιχνίδι, ενώ στους υποψήφιους δεδομένος θα πρέπει να θεωρείται ο Ατακάν (εφόσον μπει στην διαδικασία) καθώς είναι τραυματίας καιρό και εκτός παιχνιδίου! Από εκεί και πέρα θα σας ενημερώσει το Athensmagazine.gr για κάθε διαρροή! Πάντως μην θεωρείται βέβαια ακόμα πως η Ελλάδα θα εξασφαλίσει την ασυλία! Όλα θα είναι σίγουρα το βράδυ!\nSURVIVORSURVIVOR 2019SURVIVOR 2019 ΔΙΑΡΡΟΗSURVIVOR 3 ΠΟΙΟΣ ΚΕΡΔΙΖΕΙ ΣΗΜΕΡΑSURVIVOR SPOILERΔΙΑΡΡΟΗ SURVIVORΠΟΙΟΣ ΚΕΡΔΙΖΕΙ ΑΠΟΨΕ ΣΤΟ SURVIVORΤΗΛΕΟΡΑΣΗ


Ομόνοια 29Μ: «Η Αστυνομία εφαρμόζει την τακτική “πονάει δόντι κόβει κεφάλι”» | Goal News Cy\nΒ' ΚΑΤΗΓΟΡΙΑΟΜΟΝΟΙΑ 29ης ΜΑΙΟΥΟμόνοια 29Μ: «Η Αστυνομία εφαρμόζει την τακτική “πονάει δόντι κόβει κεφάλι”»\nΟμόνοια 29Μ: «Η Αστυνομία εφαρμόζει την τακτική “πονάει δόντι κόβει κεφάλι”»\nΓια απόφαση άνιση, άδικη και αστεία της Αστυνομίας να βάλει «φρένο» στις εκτός έδρας μετακινήσεις των οπαδών της, κάνει λόγω μέσω ανακοίνωσης που εξέδωσε Ομόνοιας 29ης Μαΐου.\nΌπως τονίζουν, αντί η Αστυνομία να αναλάβει τις ευθύνες της (όπως οι ίδιοι έπραξαν) για τα μεμονωμένα επεισόδια των λίγων στο Παραλίμνι επιλέγει εκδικητικά και χωρίς δέουσα έρευνα απλά να αδειάσει τα γήπεδα.\nΔιαβάστε για το «φρένο» της Αστυνομίας: «Φρένο» στις μετακινήσεις των οπαδών της Ομόνοιας 29ης Μαΐου\nΗ ανακοίνωση της Ομόνοιας 29ης Μαΐου:\nΆνιση, άδικη και αστεία απόφαση.\nΈχουμε ενημερωθεί ότι μετά από πρόταση της Αστυνομίας, η Εκτελεστική Επιτροπή της ΚΟΠ έχει αποφασίσει όπως στους εκτός έδρας αγώνες της ομάδας μας θα μπορούν να μεταβούν μόνο 100 άτομα.\nΗ συγκεκριμένη απόφαση έρχεται σε άμεση σύγκρουση με την ίση μεταχείριση των Σωματείων της ομοσπονδίας αφού είναι απαράδεκτο το να μπορούν όλοι οι υπόλοιποι να μετακινούνται κανονικά εκτός από εμάς.\nΓια ακόμη μια φορά η αστυνομία εφαρμόζει την τακτική «πονάει δόντι κόβει κεφάλι» και αντί να αναλάβει τις ευθύνες της (όπως πράξαμε εμείς) για τα μεμονωμένα επεισόδια των λίγων στο Παραλίμνι επιλέγει εκδικητικά και χωρίς δέουσα έρευνα απλά να αδειάσει τα γήπεδα από τους πολλούς και κατά συνέπεια να τιμωρήσει τον υπόλοιπο φίλαθλο κόσμο.\nΑπαράδεκτη θεωρούμε και την χωρίς οποιαδήποτε σκέψη αποδοχή του μέτρου από την ΚΟΠ αφού η συγκεκριμένη απόφαση πλήττει το ίδιο το ποδόσφαιρο. Στο Κυπριακό ποδόσφαιρο, που οι φίλαθλοι του έχουν γυρίσει την πλάτη, η ομάδα μας σε κάθε εκτός έδρας αγώνα μεταφέρει πέραν των 500 οπαδών δίνοντας ζωή σε πόλεις και χωριά. Αν αυτό που θέλουν είναι οι αγώνες να παίζονται μεταξύ συγγενών και φίλων για να έχουν όλοι την ησυχία τους, να μας το πουν να το ξέρουμε.\nΑίσθηση πάντως μας προκαλεί το πόσο έτοιμοι είναι άπαντες να εφαρμόσουν τα πιο σκληρά μέτρα όταν το οτιδήποτε έχει να κάνει με εμάς. Υπενθυμίζουμε ότι επεισόδια οπαδών φέτος στη Β’ κατηγορία έχουν συμβεί αρκετές φορές (όχι των δικών μας) όμως ούτε την προβολή από τα ΜΜΕ είχαν πάρει ούτε τέτοια μέτρα εφαρμόστηκαν εναντίων τους. Γεγονός που δείχνει την άνιση μεταχείριση που υπάρχει.\nΚλείνοντας να ενημερώσουμε τους φίλους, τα μέλη και τα στελέχη του Σωματείου μας ότι ήδη έχουμε εκφράσει την διαφωνία μας με το μέτρο και θα επιδιώξουμε συνάντηση με την Ομοσπονδία αλλά και με τον Αρχηγό της Αστυνομίας.\nΥ.Γ 1 – Παραθέτουμε φωτογραφίες από τις φετινές εκτός έδρας εξορμήσεις του Πράσινου Λαού. Αν κάποιοι προτιμούν βουβά και άψυχα γήπεδα να μας το πουν.\nΥ.Γ 2 – Σκεφτείτε ότι το συγκεκριμένο μέτρο δεν είναι απόφαση της δικαστικής για όσα έγιναν στο Παραλίμνι περιμένουμε ακόμα ποινή για τα συμβάντα.\nΥ.Γ 3 – Έχουν ήδη κυκλοφορήσει δημοσιεύματα για την διαφωνία των ανθρώπων του ΑΣΙΛ για το συγκεκριμένο μέτρο. Είναι απόλυτα λογικές όταν σε ένα παιχνίδι από τον κόσμο της ομάδας μας οι άλλες ομάδες εισπράττουν 5 χιλιάδες ευρώ την ίδια ώρα που η ετήσια χορηγία για τα σωματεία Β’ κατηγορίας είναι μόνο 15 χιλιάδες.


Ξεκαρδιστικό! Έφηβος προσπαθεί να χρησιμοποιήσει τηλέφωνο με καντράν! - NewSide.gr | NewSide.gr\nΞεκαρδιστικό! Έφηβος προσπαθεί να χρησιμοποιήσει τηλέφωνο με καντράν!\nΘυμάστε την εποχή που δεν υπήρχαν κινητά ή λίγο παλιότερα που δεν υπήρχαν ασύρματα τηλέφωνα ή τηλεφωνικές συσκευές με κουμπιά; Όσοι έχετε γεννηθεί πριν τα μέσα της δεκαετίας το ’80 είναι βέβαιο πώς θα απαντήσετε καταφατικά. Οι υπόλοιποι μπορεί να έχετε δει τηλέφωνο με καντράν αν και είναι μάλλον δύσκολο να έχετε χρησιμοποιήσει.\nΈνας νεαρός Αμερικανός ο οποίος δεν είχε ποτέ δει τέτοιο τηλέφωνο προσπαθεί να το χρησιμοποιήσει και η μητέρα του καταγράφει τις μοναδικές στιγμές. Ο νεαρός εμφανίζεται αρκετά προβληματισμένος προσπαθώντας να καταλάβει πώς λειτουργεί η συσκευή. Αφού συνειδητοποιεί ότι πρέπει να περιστρέψει το καντράν αρχίζει την προσπάθειά του.\nΧωρίς ποτέ να σηκώσει το ακουστικό αρχίζει να σχηματίζει τον αριθμό με έναν ομολογουμένως παράδοξο τρόπο. Αρχίζοντας από την τελευταία θέση περιστρέφει μέχρι το δάχτυλό του να φτάσει στο επιθυμητό νούμερο!\nΗ δε μητέρα του ξεκαρδίζεται στα γέλια όσο τον βλέπει να προσπαθεί και κάποια στιγμή ακούγεται να του φωνάζει: «Τι θα κάνεις; Θα το γκουγκλάρεις!;» Δείτε το απολαυστικό βίντεο που έγινε viral με εκατομμύρια προβολές!


Διερεύνηση του βαθμού ικανοποίησης χρηστών της δικτυακής πύλης: περίπτωση του τμήματος Λογιστικής του ΤΕΙ Ηπείρου\nΜπέτση, Χριστίνα; Πουλή, Γεωργία\nSubmission Date : 2016-07-12\nSubjects: Διαδίκτυο στην εκπαίδευση ; Εκπαιδευτική τεχνολογία ; Εκπαίδευση -- Δικτυακοί πόροι\nKeywords: Ικανοποίηση χρηστών στο Διαδίκτυο ; ΤΕΙ Ηπείρου\nGeneral Description: Τμήμα Λογιστικής και Χρηματοοικονομικής FIN -- Α/Α 0010\nΜε την παρούσα έρευνα την οποία πραγματοποιήσαμε κατανοήσαμε ότι τα βαρόμετρα ικανοποίησης των χρηστών μίας δικτυακής πύλης θεωρούνται μεγάλης σημασίας για τα εκπαιδευτικά ιδρύματα επειδή προάγουν την εσωτερική αναδιοργάνωση, ενδυναμώνουν την φήμη των ιδρυμάτων και εστιάζουν στην ικανοποίηση των προσδοκιών και αναγκών των φοιτητών και γενικά όλων των χρηστών. Η μέτρηση της ικανοποίησης των χρηστών της δικτυακής πύλης, δίνοντας βαρύτητα στα επιμέρους στοιχεία της ποιότητας των υπηρεσιών που λαμβάνουν οι χρήστες, αποτελεί έναν αποτελεσματικό δείκτη αξιολόγησης της επίδοσης ενός ιδρύματος. Η παρούσα εργασία παρουσιάζει μία μελέτη στην οποία γίνεται προσπάθεια μέτρησης της διερεύνησης του βαθμού ικανοποίησης των χρηστών της δικτυακής πύλης του τμήματος Λογιστικής του ΤΕΙ Ηπείρου. Η εργασία αποτελείται από πέντε κεφάλαια. Στο πρώτο κεφάλαιο μελετάται η έννοια της ικανοποίησης, ο χαρακτήρας της και ο τρόπος μέτρησης της, η σημασία της στα εκπαιδευτικά ιδρύματα. Στο δεύτερο κεφάλαιο μελετάται οι ορισμοί της δικτυακής πύλης, η εξέλιξη των δικτυακών πυλών, τα είδη και τα ποιοτικά γνωρίσματα των δικτυακών πυλών, οι λειτουργίες των δικτυακών πυλών – υπηρεσίες που προσφέρουν, οι δικτυακές πύλες στην εκπαίδευση. Στο τρίτο κεφάλαιο παρουσιάζεται η δομή, η οργάνωση, ο σκοπός και ο τρόπος λειτουργίας του ΤΕΙ Ηπείρου. Επίσης παρουσιάζεται η δομή και η οργάνωση του Τμήματος Λογιστικής καθώς επίσης οι δραστηριότητες και τα επαγγελματικά δικαιώματα των πτυχιούχων του. Στη συνέχεια παρουσιάζονται τα αποτελέσματα της έρευνας, οι πιθανές αιτίες αυτών και τέλος, στο τέταρτο κεφάλαιο, παρουσιάζονται τα τελικά συμπεράσματα της εργασίας. Στην εργασία χρησιμοποιήσαμε ελληνική και ξένη βιβλιογραφία, ενώ η επεξεργασία των στοιχείων της έρευνας έγινε με τη χρήση γραφημάτων, πινάκων και των εργαλείων της περιγραφικής στατιστικής.\nΜπέτση, Χ. & Πουλή, Γ., 2014. Διερεύνηση του βαθμού ικανοποίησης χρηστών της δικτυακής πύλης: η περίπτωση του τμήματος Λογιστικής του ΤΕΙ Ηπείρου. Πτυχιακή εργασία. Πρέβεζα. ΤΕΙ Ηπείρου. Σχολή Διοίκησης και Οικονομίας. Τμήμα Λογιστικής και Χρηματοοικονομικής.